c: text/html

text:
Bamwe mu baturage bemeza ko ruswa igaragara mu nzego z’ubucamanza igenda ihindura isura, aho guhabwa abacamanza ahubwo igahabwa inshuti za bo cyangwa abaziranye na bo.
Aba baturage bemeza ko hadutse ingeso ya bamwe mu baturage bagenzi babo biyitirira ko baziranye n’abacamanza cyangwa inshuti za bo basigaye baka ruswa abafite imanza babizeza ko bazabateretera abacamanza bagatsinda imanza za bo.
Bagirishya Epimac yemeza ko iyi ngeso yadutse mu baturage baba bafite imanza. Ati “ Ujya kubona ugasanga umuntu niba afite urubanza mu rukiko aratangira kukubaza ngo nta muntu wamenya uziranye n’umucamanza kanaka ngo azabingiremo, ugasanga afashe ruswa ayihaye wa muntu kugirango na we azayishyikirize umucamanza, hari abo bihira ariko hari n’abayatanga bikarangira banatsinzwe kandi nta hantu baba bashobora kurega wa muntu bahaye amafaranga kuko baba barayatanze bujura”.
Munyemanzi Augustin we atanga ubuhamya bw’inshuti ye yatanze amafaranga ariko bikarangira n’ubundi batsinzwe, ati” Biriya byo gutuma abantu ni byo byeze hanze aha, nta muntu ucyivuganira n’umucamanza ngo amuhe ruswa, hari inshuti yanjye yatanze ruswa ituma umuntu ngo ayihere umucamanza birangira wa muntu ya mafaranga ayariye,none yamurega he?”.
Ibi abaturage bavuga babihurizaho n’abacamanza. Gusa urwego rw’ubucamanza mu Karere ka Rubavu bwemeza ko nubwo biriho, iyo ruswa itaribwa n’abacamanza n’ubwo ngo na bo atari abere ahubwo ngo abo bantu biyitirira kumenyana n’abacamanza ni bo bayirya bagasebya inzego z’ubucamanza.
Hategekimana Danny, uyobora Urukiko rwisumbuye rwa Rubavu ati “ Navuga ko mu nkiko n’ubwo harimo ruswa, ariko njye ntabwo nemeranya n’imibare ijya itangwa, koko hashobora kuba hari abakozi b’urukiko batse iyo ruswa ariko harimo n’indi ruswa itwitirirwa, wagera hanze umuturage ati ariko nabonye uvugana na Perezida, wari uri mu biro bya Perezida w’urukiko, buriya nta kuntu wamfasha nkamugeraho? Umuturage bakamubeshya bati ikibazo cyawe nakirangije urubanza rwawe uzarutsinda, ruswa akayitwara, ikagenda inyitirirwa kandi mu by’ukuri ntayo nariye”.
Uyu muyobozi akomeza avuga ko gufata bene aba bantu bitoroshye kuko ngo uwakagombye gutanga amakuru ari we uba watanze iyo ruswa.
Iki cyaha kibarwa mu byaha by’ubujura n’ubushukanyi, uhamwe na cyo akaba ahanishwa gufungwa hagati y’imyaka itatu n’itanu n’ihazabu iri hagati ya miliyoni shatu n’eshanu.

robotstxt: allowed

filter: keep


text:
Ni gute umuntu atangira Business ye? Dore ingingo 7 zo kwitaho
Ni byiza kugira igitekerezo cyo gutangira kwikorera, ariko kugishyira mu bikorwa nabyo ni ibindi. Akenshi iyo uri gutangira business, uterwa ubwoba no kumva ko hari byinshi usabwa kugirango utangire business ariko uburyo bwiza ni ukugabanya kwitega imitego, ugatekereza neza ariko ukihutira gushyira mu bikorwa gusa ukabikorana ubushishozi. Aha turakwereka ingingo 6 ukwiye kwitaho kugirango utangire business.
- Andika inshamake y’uko business yawe izagenda (Business Plan)
Birashoboka gutangira business rwose nta nyigo wakoze ngo unanayishyire mu nyandiko ariko si byiza. Ibifite inyungu nyinshi ni ugufata urupapuro ukandikaho byibuza ibi bikurikira ”
- Mu by’ukuri iyo business yawe ni iki izaba ije gucyemura? Ni iki uzakora?
- Kuki iyo Business yawe uyitangije?
- Ni izihe ntego za business yawe?
- ese ni ubuhe bwenge n’ubucakura uzakoresha kugirango izo ntego uzigereho?
- Ni ibihe bikorwa uzakora mu gihe runaka? Bicagaguremo ibikorwa bitandukanye uzakora mu mwaka umwe utangiye business yawe kandi uzabyubahirize
2. Menya amafaranga uzacyenera muri iyo Business yawe
Ni byiza ko Business yawe uyitangira udashoye n’atanu gusa inshuro nyinshi ntibishoboka. Kuko bidashoboka rero tekereza gutangiza amafaranga macye ashoboka, uzagende ahubwo wongera igishoro cy’ayo uko business yawe izagenda ikura. Irinde rero kuba wazatungurwa no gucyenera amafaranga muri business yawe utari watekereje, bityo teganya mbere, nurangiza utangire. Kora inyigo umenye amafaranga ucyeneye kugirango utangire, unanagire ishusho mbonera y’amafaranga uzagenda ucyenera uko iminsi izagenda itambuka
3. Andikisha Business yawe
Kugira business yanditse muri Leta ubamo bifite inyungu n’ubwo usanga hari amafaranga bigusaba. Inyungu ya mbere ni uko uzakora Business wisanzuye nta kwihishahisha, ibi bizatuma ukorana n’abashoramali batandukanye ndetse n’abandi bakora akazi nkakawe muzahura cyane. Kugirango igihugu cyandike business yawe hari ibyo kigusaba, gusa bigahindagurika bitewe n’ubwoko bw’akazi kawe. Aha ugomba kumenya ibyo usabwa kandi ukabyandikisha
4. Tandukanya amafaranga ya Business yawe n’ayawe bwite
Aha usanga benshi bakora ikosa ryo kuvanga amafaranga bakuye muri Business n’ayo basangannywe bo ubwabo. Iyo uvangavanze amafaranga, akenshi ugorwa no kwishyura imyenda, imisoro,… Business yawe ihura n’ibibazo bishobora gutuma yewe yanafunga. Jya kuri bank ufungure account ya Business.
5. Kora website ya business yawe
Ikoranabuhanga nka website ni ikimwe mu byatuma business yawe imenyekana. Kugirango busienss yawe ikure, ucyeneye kugaragara kuri internet, isi yose ikaba yamenya ibyawe ku buryo bworoshye. Kora website ya Business yawe, bigufashe gutuma imenyekana, nturindire gusa abayimenya kuko banyuze imbere ya Business yawe.
6. Gerageza kugira gucuruza urebe ko bizakunda
Business yawe uyinjiyemo kugirango ukorere amafaranga. Kwinjiza ifaranga rya mbere ni ikimenyetso gikomeye ko ibyo uri gukora bizacamo. Gerageza gutangira gucuruza, tangira ukorere ifaranga , bigerageze urebe ko bizakunda.
7. Amamaza business yawe
Abantu benshi bubaha business nshya, iza igahita imenyekana. Iyo business yawe imenyekanye vuba cyane, biyongerera amahirwe yo kuba yakomera cyane cyane iyo bibaye igitangira. Kwifashisha imbuga nkoranyambaga nka facebook, twitter, instagram n’izindi ni ingenzi. Kwamamaza kuma website, kuri radio cyangwa television nabyo urabikeneye gusa zirikana ko business yawe utayitangije kugirango uyamamaze ahubwo ko ucyeneye kuyamamaza kugirango igire aho ikugeza.
Byanditswe na : UKURI Jean Claude


text:
Sinodi y’Abepiskopi bo mu karere k’iburasirazuba bwo hagati izatangira ku wa 10 irangire ku wa 24 ukwakira 2010, ikaba ifite insanganyamatsiko: “Kiliziya gatolika mu karere k’iburasirazuba bwo hagati: ukunga ubumwe n’ubuhamya”.
Ni ubwa mbere Sinode izakoresha ururimi rw’icyarabu ikazaba ifite abaprezida 2 bashyizweho na Papa: Karidinali Nasrallah Sfeir, Patriyarika wa Antiokiya akaba ari uwa kiliziya y’abamaroniti muri Libani, na Emmanweli III Delly, Patriyarika wa Babiloniya wa kiliziya y’abakalideya muri Iraki.
Iyi sinodi izamara iminsi 14 kubera ko abazayizamo atari benshi, kandi imirimo ikaba yarageragejwe koroshywa na Vatikani ikaba itarashatse ko Abashumba ba ziriya kiliziya bamara igihe kinini hanze ya za kiliziya zabo n’abayoboke babo.
Kiliziya gatolika mu karere k’iburasirazuba bwo hagati igizwe n’ibihugu 16: Arabiya Sawudita, Bahrein, Cipro, Misiri, Emirats Arabes Unis, Jordaniya, Irani, Iraki, Israheli, Kuweti, Libano, Omani, Katari, Siriya, Turukiya, Palestina na Yemeni. Ibi bihugu bikaba bifite ubuso bwa kirometero kare 7.180.912 bikaba bituwemo n’abaturage bagera kuri 356.174.000 muri bo abagatolika bakaba ari 5.707.000.
Muri iyi Sinodi les pères sinodaux ni 185, Abayobozi ba za kiliziya (ordinaires des circonscriptions ecclésiastiques) bazaba ari 101 na 23 baba hanze y’ibihugu byabo bakaba bashinzwe abakristu bavuka mu karere k’iburasirazuba bakaba bari mu bice bitandukanye by’isi nko mu bufransa, mu butaliyani, muri Kanada, muri Amerika, muri Brezili… Hazaba harimo kandi abepiskopi 19 bo mu bihugu by’afrika bihana imbibi n’akarere k’uburasirazuba bwo hagati ndetse n’ibihugu bifite umubare munini w’abaturuka muri ako karere k’iburasirazuba bwo hagati by’umwihariko bakaba baba iburayi no k’umugabane wa Amerika. Hazaba harimo kandi abayobozi 14 ba za Dikasteri zifite aho zihuriye n’ubuzima bwa Kiliziya iri mu karere k’uburasirazuba bwo hagati.
Source: www.zenit.org


text:
Abahinzi b’ibirayi bo mu Turere twa Rubavu na Nyabihu bavuga ko abayobozi b’amakoperative badukanye uburiganya mu gihe bari bizeye ko icyo kibazo cyarangiye. Abahinzi b’ibirayi bavuga ko bamwe mu bayobozi b’amakoperative yabo na bo batangiye ubujura kuko bagurira abahinzi ku biciro bitemejwe na MINICOM. Ibiciro byemejwe bivuga ko umuhinzi ahabwa amafaranga 135 ku kilo cy’ibirayi […]
Ibibazo by'abahinzi b'ibirayi
Uturere twashyiriweho ingano y’ibirayi tutagomba kurenza mu kubyohereza i Kigali
Minisiteri y’Ubucuruzi n’Inganda (MINICOM) n’izindi nzego zifite aho zihurira n’ubucuruzi bw’ibirayi zashyizeho ingano(muri Toni) uturere tweza ibirayi ku bwinshi tutagomba kurenza hagamijwe gukumira ko byaba byinshi ku isoko ry’i Kigali maze abacuruzi n’abahinzi bakabihomberamo. Ni umwanzuro uje ukurikira inama yabaye kuwa 06 Ukuboza 2017, yahuje abahinzi b’ibirayi, abacuruzi babyo na Minisiteri eshatu zirimo MINICOM, Minisiteri […]
Hafashwe imodoka 13 z’abakekwaho kubika urusyo ku bahinzi b’ibirayi
Mu mpera z’icyumweru kirangiye Akarere ka Musanze gafatanyije n’inzego zishinzwe umutekano kafashe imodoka 13 zari zipakiye ibirayi mu buryo bunyuranyije n’amategeko. Ba nyir’izo modoka bakurikiranweho kwica amabwiriza n’amategeko biherutse kwemezwa n’abahinzi b’ibirayi, abacuruzi babyo na Minisiteri eshatu zirimo iy’Ubucuruzi n’Inganda (MINICOM), iy’Ubuhinzi n’Ubworozi (MINAGRI) n’iy’Ubutegetsi bw’Igihugu (MINALOC). Ibibazo biri mu birayi byahagurukije aba minisitiri batatu […]
Akajagari mu birayi kahagurukiwe, amakusanyirizo yegurirwa akoperative
Nyuma y’ubwumvikane hagati y’abahinzi b’ibirayi na Minisiteri eshatu zirimo iy’Ubucuruzi n’Inganda, Iy’Ubutegetsi bw’Igihugu n’Ubuhinzi n’ubworozi, hanzuwe ko imicungire y’amakusanyirizo y’ibirayi ari hirya no hino mu Ntara y’Amajyaruguru n’iy’Uburengerazuba yamburwa abikorera ikegurirwa koperative z’abahinzi b’ibirayi. Uwo ni umwe mu mwanzuro umunani yafatiwemo mu nama yahuje ziriya nzego kuri uyu wa Gatatu tariki ya 06 Ukuboza 2017 […]


text:
IBIREBANA N`UBUCAMANZA:
IBIKUBIYE MURI IRI SOMO:
1-IBISOBANURO BY`UBUCAMANZA N`UMWANYA BUFITE MURIISLAM
2-UBWIZA N`AGACIRO K'UBUCAMANZA BUKOZWE NEZA
3-UBUHAMBARE N`UBUBI BW`UBUCAMANZA BUKOZWE NABI.
4-IBIKWIYE KURANGA UMUCAMANZA.
5-UKO IMANZA ZICIBWA.
6-GUTANGA IBIREGO N'IBIMENYETSO
IBISOBANURO BY`UBUCAMANZA N`UMWANYABUFITE MU IDINIYA ISLAM.
Ubucamanza:Bisobanuyekugaragaza itegeko ry`ikintu runaka no kuritegeka ucibwa urubanza, ubucamanza kandi ni ugukemura impaka n`amakimbirane hagati y`abantu.
IMPAMVU UBUCAMANZA BWASHYIZWEHO MURI ISLAM.
Imana yashyizeho ubucamanzakugirango burinde bunabungabunge ukuri kw`abantu, kugirango himakazwe ubutaberano kurinda ubusugire bw`ubuzima bw`abantu, imitungo n`icyubahiro cyabo.
Imana yaremye abantu igena ko bamwe bakenera abandi mu mibereho yabo ya buri munsi, nko kuba bamwe bagirana n`abandi amasezerano atandukanye nk`ubugure, ubukode,gushyingirana n`ibindi bikenewe mu buzima, kandi buri cyose Imana yagishyiriyeho amategeko akigenga kugirango imikoranire yabo ishingire ku kuri,ubutabera n`ituze.
Ariko bitewe n`uko hari igihe hashobora kuboneka kutumvikana n`amakimbirane muri iyi mikoranire, bituruste ku bwende cyangwa kudasobanukirwa bigatera umwiryane,amakimbirane n'inzangano hagati y'abantu bishobora kugera ku rwego rwo guhuguzanya imitungo no kwamburana ubuzima, ni yo mpamvu Imana yashyizeho Ubucamanza kubw`inyungu z`abantu, kugirango bukize abashyamiranye, bunakemureibibazo byavutse hagati y`Abantu mu kuri n`ubutabera.
Allah yaravuze ati: "Twaguhishuriye Igitabo cy`ukuri,cyemeza ibyari mu bitabo byakibanjirije kandi kikanabisimbura, ngaho ujye uca imanza hagati yabo ukoresheje ibyo wahishuriwe kandi ntugakurikire irari ryabo ritazagutesha ukuri wazaniwe". Qor`an 5:48
UMWANYA W`UBUCAMANZA MURI ISLAM
Ubucamanza ni Umurimo wa ngombwa ku buryo hagomba kubonekaAbawukora byanze bikunze, bityo umuyobozi Agomba kugena Abacamanza mu bice by`igihugu byose kugirango bakize Abantu ku makimbirane n`impaka ziri hagati yabo mu kuri n`ubutabera bityo ba nyiri ukuri bagusubizwe n`abanyabyaha bahanwe no kubungabunga izindi nyungo z'abo bashinzwe kuyobora.
IBISABWA KU MUCAMANZA WA KI ISLAM
Kugirango ubucamanza bukorwe neza, umuyobozi agomba gihitiramo Abantu Abacamanza bujuje ibi bikurikira:
-
·Kuba afite ubumenyi bw`ubucamanza buhagije.
-
·Kuba ari inyangamugayo kandi wiyubaha anafite gutinya Imana.
-
·Kuba ari umuyislam,ukuze,ufite ubwenge kandi atari impumyi cyangwa igipfamatwi.
-
·Kuba umunyakuri atagendera ku marangamutima.
-
·Kuba ari umuntu ufite ubwigenge atari umucakara.
UBWIZA BW`UMURIMO W`UBUCAMANZA
·Guca imanza hagati y` abantu bifite ibyiza bihambaye n`ingororano zikomeye imbere y'Imana , ibyo ni kuri babandi babishoboye bakirinda kubogama no kurenganya.
·Guca imanza ni kimwe mu bikorwa byo kwiyegereza Imana kubera inyungu zirimo zo kunga abantu no gukemura amakimbiranehagati yabo,kurenganura abarengana no guhana abanyabyaha.
·Ubucamanza ni umwuga w`Intumwa z`Imana n`Abahanuzi bayo.
·Kubera agaciro n`ubwiza by`ubucamanza,
Imana yasezeranije ibihembo bibiri umucamanza ukorana umurava akagera ku kuri, kimwe ni igihembo cy`umuhate n`imbaraga akoresha ashakisha ukuri,ikindi ni igihembo cy`ukuri yagezeho.Nahoigihe umucamanzaakoranye umurava ashakisha ukuri kubyo abona ko ari ukurinta marangamutima ashyizemo, ariko imbere y`Imana bikaba atari byo kuri, icyo gihe uwo mucamanzanta cyaha aba akoze imbere y`Imana ahubwo yandikirwa igihembo n`ingororanoimwe kubera umurava yakoresheje.
Intumwa Muhamadi (Allah amuhe amahoro n`imigisha) yaravuze iti:"iyo umucamanza agize umurava maze akagera ku kuri, agororerwa ibihembo bibiri, naho iyo agize umurava agaca urubanza nabi ariko yumva ko ari ko kuri, yandikirwa igihembo kimwe imbere y'Imana". iyi mvugo iboneka mu gitabo cya Bukhari n`icya Muslim.
Ubwiza n`agaciro ku bucamanza muri Islam bigaragazwa n`imvugo z`Intumwa y`Imananyinshi, muri zohari aho yagaragaje ibihembo by'abacamanza b'ukuriku munsi w'imperuka igira iti: " Abacamanzabakoresha ubutabera bazashyirwa mu mwanya w'icyubahiro wuje urumuriiburyo bw`Imana nyiricyubahiro, abo ni babandibakoresha ubutabera mu manza baca, mu bantu babo no mu butegesti bwabo". Iyi mvugo iboneka mu gitabo cyaMuslim
Na none Intumwa y`Imana yaravuze iti: " Hari abantu barindwi Imana izatwikiriza igicucu cy'intebe yayo ku munsi w'imperuka ubwo nta kindi gicucu kizaba kiriho ureste icyayo, muri abo harimoumuyobozi ukoresha ubutabera". Iyi mvugo iboneka mu gitabo cya Bukhari na Muslim
Ibi ni bimwe mu byizan`ibihembo biteganyirijweabacamanzabakoresha Ubutabera, ibyo byose rero bigaragaza Agaciro n`umwanya uhambaye ubucamanzabufite muri Islam.
UBUHAMBARE BW'UMURIMO W'UBUCAMANZA
Ubucamanza ni ugukemura amakimbirane hagati y`abantu,nk'ayo kumena amaraso, gutwara imitungo,kwamburana icyubahiro, n`ibindi birebana n`ukuri kw`abantu,niyo mpamvu ubucamanza ari umwuga utinyitse, kuko haba hari impungenge ko umucamanza ashobora kubogamira uruhande rumwe mu baburana, kubera wenda isano,ubucuti n'icyubahiro n'igitinyiro amubonaho kubera cyangwa inyungu amuteganyaho, ibyo bigatuma abogama kubera izo mpamvu zavuzwe , Intumwa Muhamad (Allah amuhe amahoro n'imigisha) yaravuze iti " Ugizwe umucamanza, aba ari nkaho abazwe nta cyuma" Iyi mvugo iboneka mu gitabo cya Abudawuda na Ibnu madjah.
·Umucamanza Akoresha imbaraga z`umubiri n`umutima n`ubwenge kugira ngo amenye ukurimu rubanza n`ibibazo bimugeraho, areba akanasesengura amategeko yose, kugira ngo anarebe irihuza n`imiterere y`ikibazo, ibyo byose bikamunaniza bikamutwara imbaraga z`umubiri n`izubwenge zitari nke, Ariko Imana iba iri kumwe n`umucamanza, iramurindaikanamutera inkunga mu gihe atabogama nta nabere, naho iyo aberaakanabogama, Imana iramutererana agasigara yiringiye ubushobozi bwe nta nkunga y`Imana afite.
IBYICIRO BY`ABACAMANZA N`IMIKORERE YABO.
Allah yaravuze ati: "Yewe Dawidi!twakugize umuyobozi mu isi ngo ujye ucira abantu imanza z`ukuri, kandi ntugakurikire irari ritazakuyobya rikagutesha inzira ya Allah…".Qor`an 38:26
Biturutse kuri Burayda (Allah amwishimire) yavuze ko Intumwa Muhamadi (Allah amuhe amahoro n`imigisha) yavuze iti: "Abacamanza barimo ibice bitatu: babiri muri bo bazajya mu muriro, naho umwe azajya mu ijuru, uwo uzajya mu ijuru ni wamucamanza ubona ukuri agaca urubanza ashingiye ku kuri uwo,naho umucamanza ucira abantu imanza mu bujiji, uwo ni uwo mu muriro, n`umucamanza ubogamaakabera mu guca imanza uwo nawe ni uwo mu muriro)) Yakiriwe na Abudawuda na Ibnumadjah
GUSABA KUBA UMUCAMANZA
Hashingiwe ku nshingano ziremereye z`ubucamanza,Idini ya Islam ntabwo ishishikarizaabantukwisabira no guharanira kuba abacamanza, keretse ubuyobozi bumubonyemo ubushobozi n`ubunyangamugayo bukaba ari bwo bubimusaba, icyo gihe agomba kubyemera,Intumwa Muhamadi(Allah amuhe amahoro n'imigisha) yabwiye umusangirangendo witwa Abdurahmani mwene Samurata (Allah amwishimire)iti:"Ntukisabire ubutegetsi, kuko nubuhabwa wabuharaniye Imana izagutererana bikunanire, ariko n`ubihabwa utabiharaniye Imana izagushoboza kubikora neza no kubitunganya ". Iyi mvugo iboneka mu gitabo cya Bukhari na Muslim.
IMYIFATIRE IKWIYE UMUCAMANZA.
-
·Umucamanza agomba kuba umunyakuri kandi akagira imbaragamu kuguharanira ariko adahutaza abandi,kugira ngo abanyamahugu batazamukoresha kandi akaba umuntu ucisha bugufiwiyoroshya bitarimo gutinya n'ubugwari, kugira ngo ufite ukuri atazamutinyabikamubuza kuburanira ukuri kwe.
-
·Umucamanzaagomba kurangwa n'ubugenge,ubushishozi n'ubwitonzi, akirinda kurakazwa n`intonganyacyangwa amagambo mabiavugwa n`ababurana bombi, kugira ngo bidatuma ahubuka mu gufata icyemezo.
-
·Umucamanza agomba kuba ari umuntu ushishoza cyane kandi ujijutse azi amayeri y`abantu, kugirango ababurana batamujijisha.
-
-
·Umucamanza agomba kwiyubaha akanirinda kwifuza imitungo y'abandi.
-
-
·Umucamanza agomba gutinya Imana agakora uwo murimo agamije ibihembo ku Mana adatinya amaso y’abantu cyangwa umugayo.
-
·Agomba kuba afite ubumenyi bw’amategeko y’ubucamanza cyane cyane akamenya uko abacamnza bamubanjirije baciye imanza kugirango yoroherwe n’umurimo we.
-
·Nibyiza ko umucamanza agisha inama abamenyi basobanukiwe amategeko y’idini,igihe bibaye ngombwa ashobora kubatumira mu rubanza rufite urujijo kugirango bamugire inama mu bimuyobeye.
-
·Umucamanza agomba kuringaniza ababuranyi mu bintu byose: aho abicaza,uko ababaza ibibazo ,mu kubatega amatwi no kubacira urubanza, akirinda kugira uwo abogamira nko kuba yaha umwe icyubahiro undi akakimwambura.
-
·Ntibyemewe ko umucamanza aca imanza arakaye cyane cyangwa se yakubwe cyane,ashonje bikabije,afite inyota ikabije,cyangwa se afite ibitotsi byinshi, kuko ibyo bimubuza gutuza no kumva neza urubanza , bityo akaba ashobora gucikwa n’ibisobanuro bya ngombwa bigatuma aca urubanza nabi.
-
·Umucamanza agomba kuba afite umwanditsi winyangamugayo usobanukiwe kugirango ajye amwandikira ibibazo n’imanza aca n’ibindi bijyana nabyo.
IBYO UMUCAMANZA AGOMBA KWIRINDA
-
Ntibyemewe ko umucamanza yakira ruswa n'impano isanzwe cyangwa intashyo y’umuntu batari basanzwebahana impano mbere yo kujya muri iyo mirimo,ariko n’uwo bari basanzwe bahana impano mbere yo kuba umucamanza, ibyiza kurushaho ni uko iyo amaze kujya muri uwo murimo yirinda kwakira izo mpano.
Intumwa Muhamadi (Allah amuhe amahoro n'imigisha)yaravuze iti: "Impano z’abakozi bahawe kubera imirimo yaboni ubuhemu". Iyi mvugo iboneka mu gitabo cya Ahmad.
-
Ntibyemewe ko umucamanza aca urubanza ashingiye ku bumenyi bwe azi ku kibazo ,kuko ibyo bituma ashinjwa kubogama,ahubwo agomba guca urubanza ashingiye kubyo yumva mu buhamya n’ibimenyetso by’ababuranyi, ariko biremewe ko yashingira ku bumenyi bw’ibyo azi ku kibazo kimugezeho iyo nta mpungenge zo gukekwa zihari cyangwa kikaba ari ikibazo azi neza ko cyasakaye mu bantu ku buryo kizwi nawe n’abandi benshi bari aho.
IBYIZA BYO KUNGA ABASHYAMIRANYE MU BUCAMANZA NO KUBASHISHIKARIZA KUBABARIRANA
Ni byiza ko umucamanza aharanira kungano guhuza ababurana akanabashishikariza kwemera icyaha no kubabarirana mbere y’uko atangira guca imanza, kuko iyo amaze guca urubanza icyo gihe biba ngombwa ko akurikiza umwanzuro w’urubanza.
Allah yaravuze iti: "Nta byiza biri mu byinshi mu biganiro byabo,uretse uzabwiriza abandi gutanga amaturo cyangwa akababwiriza gukora ibyiza cyangwa yunga abantu,uzakora ibyo agamije gushaka ibihembo ku Mana, tuzamuha ingororano zihambaye". Qur’an 4:114
Na none Allah yaravuze ati: "Abemeramana ni abavandimwe ngaho nimwumge abavandimwe banyu bagiranye ikibazo kandi mutinye Imana kugirango mubabarirwe". Qor’an 49:10
Intumwa Muhamadi (Allah amuhe amahoro n'imigisha) yaravuze iti: "Allah ntabwo ababarira utababarira abandi". Iyi mvugo iboneka mu gitabo cya Bukhari na Muslimu
GUHA INYIGISHO ABABURANA MBERE YO GUCA URUBANZA
-
Ni byiza ko umucamanza aha inyigisho abaje kuburanaakanabatinyisha Imanan`ibihano byayo,abibutsa ko urubanza rwo ku isi rushobora kwibeshyaariko umucamanza w`ukuri ari Allah. Bityo uwatsinda ariko ku mutima weazi ko nta kuri afite ibyo ntacyo byamumarira imbere y`Imana.
Intumwa Muhamadi (Allahamuhe amahoro n'imigisha) yaravuze iti:" Muby'ukuri jyewe ndi umuntu kandi munzanira ibibazo byanyu ngo mbaburanye, kandi hari igihe bamwe muri mwe baba bazi kwisobanurakurusha abandi ubwo ngaca urubanza nshingiye kubyo numva,bityo uwo nzaha ukuri kwa mugenzi wenkamuha ikintu runaka ku mutima we azi ko kitari icye ntazagifatekuko agitwayecyazaba ari igice cy`umuriro atwaye".
Iyi mvugo ibonekena mu gitabo cya Bukhari na Muslim
-
Iyo abantu babiri bizeyeumuntuubishobye bakamugira umucamanzawo kubacyemurira amakimbirane bafitanye, umwanzuro wafashweubaugombagushyirwa mu bikorwa.
UBUHAMBARE BWO GUCA IMANZA UKORESHEJE AMATEGEKO ATARAHISHUWE N'IMANA
-
Ni ngombwa ko umucamanza wa kislam aca imanza akoresheje amategeko yahishuwe n`Imana, kuko ntabwo byemeweguca imanza akoresheje andi mategeko.
Hashingiwe ku kuba amategeko y`idini ya Islam yuzuye kandi ashoboye gutunganya imibereho y`abatuye isi no kubacyemurira ibicazo by`ubuzima,biba ngombwa ko umucamanzawa kislam areba ibibazo byosebimugezeho, akabikemura akoresheje Amategeko y`Imana ashingiye kuri Qor`an ntagatifu n`imigenzo y`Intumwa Muhamadi (Allah amuhe amahoro n'imigisha), kuko Islamu ni idini yuzuye kandi ishoboye gukemura ibibazo byose by'abantu.
Allah yaruvuze ati: "Abadategekesha ibyahishuwe n`Imana abo nibo bahakanyi". Qor'ani 5:44
Na none Allah yaravuze ati:
"Kandi ujye ubacira imanza ukoresheje ibyo Imana yaguhishuriye…". Qor`an5:49
ITANDUKANIROHAGATI Y`UMUCAMANZA N`UMUYOBOZI USHINZWE GUSUBIZA IBIBAZOBY`IDINI (MUFTI)
Umucamanza arangwa n`ibintu bitatu ari byo:
-
Mu rwego rwo kwemezaibyabaye aba ari umuhamya.
-
Mu rwego rwo kugaragaza itegeko ry`ikintu runakaaba ari nk'ushinzwe gusubiza ibibazo by'idini(Mufti).
-
Naho mu rwego rwo kubaumwanzuro we ari itegeko aba ari umutegetsi.
Muri makeitandukaniro riri hagati y`umucamanza n'umuyobozi ushinzwe gusubiza ibibazo by'idini (Mufti) ni uko umucamanza yerekana itegeko ry`ikibazo runaka kandi agategeka korishyirwa mu bikorwanaho Mufti we agaragazaitegeko ry'ikibazo cy'idini adategetse korishyirwa mu bikorwa, ikindi ni uko umucamanzaakemura ikibazo cyabayeho naho Mufti we ashobora no kubazwaikitabayeho hagamijweguhugura no kujijura uwabajije gusa.
UBURYO BWO GUCA IMANZA
-
Iyo ababuranyi bombi bageze ku mucamanza,arababaza ati:urega ni nde?ariko biranashoboka ko yaceceka gusa akabaha urubuga, ubwo ubanjije gutanga ikirego niwe ushyirwa imbere agasobanura ikirego cye,iyo mugenzi we baburana yemeye ibyo aregwa,icyo gihe umucamanza aca urubanza ko icyo yishyuzwa agomba kugitanga
-
Iyo uregwa ahakanyeicyo aregwa ,umucamanza asaba urega gutanga ibimenyetso ,iyo abigaragaje umucamanza abitega amatwi yasanga bifatika ari ukuri agaca urubanza abishingiyeho.
-
Iyo urega avuze ko nta bimenyetso afite ,umucamanza amumenyesha ko mu gihenta bimenyetso afite byemeza ikirego yatanze ubwo nta buryo bundi yabona ukuri kwe,uretse kurahiza uregwa,ubwo iyo urega asabye umucamanza kurahiza uregwa aramurahiza maze akamureka bagategerezaurubanza rw'Imana.
-
Iyo uregwa yanze kurahira umucamanza amucira urubanza rwo kumwemeza icyaha, kuko kwanga kurahira ni ikimenyetso kigaragaza ukuri k’umurega, ariko mbere yo kurangiza urubanza icyo gihe umucamanza abanza kurahiza urega akarahira yemeza ko ibyo amushinja ari ukuri,iyo arahiye ahita aca urubanza rwemeza ko ibyo aregera ari ukuri ubwo uregwa agahamwa n'icyaha.
-
Iyo uregwa ahakana icyaha akanabirahirira maze umucamanza akamugira umwere,iyo nyuma yaho urega azanye ibimenyetso bigaragaza ukuri kw'ikirego cye, umucamanza arabireba ayasanga ari ibimenyetso bifatika by'ukuri akabishingiraho akamuhamya icyo aregerwa, kuko indahiro y’uhakana icyoaregwa ikuraho urubanza ariko ntikuraho ukuri kw’ibyabaye.
Icyitonderwa:
Ntabwo byemewe gusesa urubanza rwaciwe n’umucamanza wundi, keretse mu gihe yanyuranyije na Qur’an ntagatifu cyangwa imigenzo y’Intumwa Muhamadi (Allah amuhe amahoro n'imigisha) cyangwa anyuranyije n’ikintu cyumvikanyweho kigahurirwaho n’abamenyi bose ba Islam mu buryo budashidikanywaho.
AMATEGEKO AREBANA N’IBIREGO N’IBIMENYETSO
Ikirego:Ni ukuba umuntu yagaragariza ubucamanza ko hari ukuri kwe yishyuza undi muntu.
Urega:Ni usaba guhabwa ukuri kwe,ariko iyo acecetse ntagusabe baramureka.
Uregwa: Ni usabwagusubiza ukuri kw’abandi yishyuzwa,iyo acecetse ntabwo bamureka.
INKINGI Z’IKIREGO
Kugirango ikirego gihabwe agaciro,kigomba kuba cyujuje inkingi zikurikira:
1 Urega
2. Uregwa
3. Icyo aregera(ikiregerwa)
4.Ibimenyetso
Ibimenyetso:ni ibyifashishwa mu kugaragaza ukuri,byaba abatangabuhamya,indahiro n’ibindi bimenyetso byagaragaza ukuri kw'ikirego.
IBISABWA KUGIRANGO IKIREGO CYEMERWE
·Ntabwoikirego cyemerwa keretse gisobanutse neza, cyumvikana, kuko urubanza rucibwa ari cyo rushingiraho.
·Ikiregerwa kigomba kuba kizwi.
·Kuba urega atomorako akiregera, kandi kikaba kigejeje igihe, nk`ideni ryagejeje igihe cyo kwishyurwa, ariko iritarageza gihentabwo byemewe kuriregera.
IMITEREREY`IBIMETSO MURI ISLAM
·Ibimenyetso rimwe na rimwebiba abahamya babiri, Ubundi bikaba umugabo umwe n`abagore babiri, ubundi bikaba abahamya bane, ubundi bikaba abahamya batatu, ubundi bikaba Umuhamya umwe n`indahiro y`uregank`uko biza gusobanurwa imbere.
·Ubuhamyabugomba gushingira ku butabera, kandi umucamanza akabushingiraho aca urubanza, ariko iyo amenye ukurikunyuranye n`ubuhamya bwatanzwe icyo gihe ntabwo yemerewe guca urubanza ashingiye kuri ubwo buhamya, iyo habonetse umuhamya utazwi imyifatire ye, umucamanza abaza abamuzi, iyo hagize umwe mu baburana ugaya imyifatire ye akanenga ubuhamyabwe, asabwa ibimenyetso bigaragazaimpamvu anenga ubuhamya bwe, icyo gihe ahabwa iminsi itatu yo kuba yabizanye, iyo ishize atabizanyebaca urubanzabashingiye ku buhamya yatanze.
IBYICIRO BY`ABANTU KUBYO BASHINJWA
Abantubashinjwa ibyaha bafatwa mu buryo butatu, aribwo:
1.Umuntu uzwiho ubunyangamugayo, gutinya Imana ndetse no kuyubaha, akaba azwi adasanzwe mu bantu basanzwe bakemangwa mu bikorwa byabo, uwo iyo hagize umutangahoikirego cy`icyaha runaka ukamurega, arakurikiranwa akabazwa ibimenyetso by`ibyo avugahagamijwe gushaka ukuri, ariko mu gihe ntacyari cyagaragara ntibyemewe kumufunga cyangwa kumuhana nta bimenyetso biragaragara, kuko asanzweazwiho ubunyangamugayo no kwiyubaha mu bandi. Ariko mu gihe hagaragara ibimenyetso simusiga bimuhamyaicyaha, nawe arahanwa kubera ko ubutabera bwa Islam ari ngombwa kuri bose.
2.Kuba umuntu ukekwaho icyahaatazwi imyifatire ye, ku buryo bitazwi nibaari inyangamugayo cyangwa niba ari umuntu w`umuhemu, uyu iyo aketsweho icyaha runaka, arafatwa agafungwa murwego rwo kumukurikirana ariko ntabwo ahanwamu gihe icyaha kitaramuhama, ahubwo afungwa gusa kugira ngo ataba yatoroka ubutabera.
3.Kuba umuntu asanzwe azwi houbugizi bwa nabi no kwiyandarika ku buryo gukekwaho ibibi ari ibisanzawe bitari n`igitangaza kuba yabikora, uyu rero biremewe ko iyo aketsweho icyaha, afatwaagafungwandetseagahanwa akubitwa kugira ngoyemere icyaha, ibyo bikorwa mu rwego rwo kurinda ubusugire n`uburenganzira bw`abandi.
·Iyo Umucamanza azi ubunyangamugayo bw`abahamya, aca urubanza ashingiye ku buhamya bwabo, naho iyoamenye ko ibimenyetso byatanzwe cyangwa ubuhamya bwatanzweari ibinyoma, ntabwo abishingiraho mu guca urubanza, naho iyoimyifatire n`imyitwarire y`Abahamya itazwi niba ari inyangamugayo cyangwa batari zo, icyo giheumucamanza asaba uwatanze ikirego ko azana abandibantu babiri bazwihoubunyangamugayo n`ukuri, kugirango bemeze ko abo bahamya babaziho ukuri no gutinya Imana, iyo babazanye, aca urubanza ashingiye kuri ubwo buhamya
·Umwanzuro w`umucamanza ntabwo uziruraikizira nta n'ubwo uziririza ikiziruwe, ni ukuvuga ko iyo urega atanze ibimenyetso by`ukuri agatsinda,icyo giheicyo ahawe n`ubucamanza kiba ari ukuri kwe imbere y`Imana kuko byagendanye n`ukuri nyako. Ariko aramutse atanze ibimenyetso bitari ukuri nko kuba yahimba Abahamya b`ibinyoma,maze umucamanzamu buryo abona akabashingiraho kuko atazi ibyihishe akemeza ko ariwe utsinze, icyo giheimbere y`Imana bikomeza kuba icyaha kuri we kuba yatwaraa icyo atsindiye,kuko imbere y`Imanabizwi kokitari icye kabone n`ubwo yaba yagitsindiyeimbere y`ubucamanza bwo ku isi.
Intumwa Muhamadi (Allahamuhe amahoro n'imigisha) yaravuze iti:" Muby'ukuri jyewe ndi umuntu kandi munzanira ibibazo byanyu ngo mbaburanye, kandi hari igihe bamwe muri mwe baba bazi kwisobanurakurusha abandi ubwo ngaca urubanza nshingiye kubyo numva,bityo uwo nzaha ukurikwa mugenzi wenkamuha ikintu runaka ku mutima we azi ko kitari icye ntazagifatekuko agitwayecyazaba ari igice cy`umuriro atwaye".
Iyi mvugo ibonekena mu gitabo cya Bukhari na Muslim
-
Biremewe gucira urubanza umuntu udahari bidashoboka kuba yagera ahacirirwa urubanza, igihe hagaragaye ibimenyetso bimuhamya icyaha kandi akaba aregwa icyaha kirebana n`ukuri kw`abantu atari ikirebana n`ukuri kw`Imana nko gukubitwa inkoni z`uwasambanye. Iyo bamaze kumucira urubanzanyuma akaza, ahabwa umwanya wo kwisobanura no gutanga ibimenyetso bye kubyo aregwa.
-
Ubundiikirego gitangirwaaho uregwa ari, kukomurirusangeumuntu aba ari umwere, iyoahunze cyangwa akanga kwitaba, cyangwa agakererwa kuza kwitaba nta mpamvu afiteyumvikanaagomba kubihanirwa.
Biremewe ko umucamanzayandikira Mugenzi wew`umucamanza amumenyesha icyaha cyangwa igihano cyahawe umuntu runakaubarizwa mu gace uwo mucamanza akoreramo, ariko icyo cyaha kigomba kuba ari ikirebana n`ukuri kw`abantu, nk`umwenda(Ideni), ubutane, ubwicanyi, ubugome n`ibindi birebanan`uburenganzira bw`abandi,ariko ntibyemewe ko umucamanzayandikira undi mucamanzaamumenyesha icyaha cyakozwe n`umuntu runaka cyangwa gihano yakatiwe iyo birebana n`ukuri kw`Imana nk`igihano gihanishwa abanyweye ibisindisha cyangwa igihano gihanishwa abasambanyin`ibindi nkabyo, kuko amategekoabigengaashingiye ku guhushirana.
IMITERERE Y'IBIREGERWA MU MANZA
Urega n`uregwaiyo baregana ikintu gifatika,kubakiza ntabwo bibura kuba bumwe mu buryo bukurikira:
-
Iyo icyo kintu baburana gifitwe n`umwemuri bo uwo baburana adafite ibimenyetso byemeza koari icye,icyo gihe kiba ari icy'uwo ugifite ashyizeho indahiro, Iyo buri wese atanze ibimenyetso byemewe byumvikana, icyo gihe gihabwa ugifiteakanongeraho indahiro.
-
Kuba icyo kintu bose bagifitekandi nta bimenyetso bindi bihari, icyo gihe buri weseararahira maze bombi bakakigabana.
-
Kuba icyo kintu gifitwe n`undiutari bo kandi nta bimenyetso buri wese afite ko ari icye, icyo gihebakora tombora uwo izina rye rije kuri tombora ararahira akagihabwa.
UBUHAMBARE BW`INDAHIRO Y'IBINYOMA
Kirazira ko umuntu arahira mu izina ry`Imana kandi azi ko abeshya,ahubwo ari ukugira ngo yegukaneumutungo wa mugenzi we mu mahugu, Intumwa Muhamadi(Allah amuhe amahoro n'imigisha) yaravuze iti:(( Umuntu uzatwara ukuri kwa mugenzi we akoresheje indahiro y`ibinyoma,uwo imana yabigize ngombwako azajya mu muriro kandiyanamuziririjekuzinjira mu ijuru)) maze Intumwa Imaze kuvuga aya magambo, umugabo umwe arayibaza ati: Ese n`ubwo kaba akantu gatoya amuhuguje nawe azabona ibyo bihano? Intumwa Iramusubiza iti: n'ubwo byaba ikirindicy`agati bita araki". Iyi mvugo iboneka mu gitabo cya Muslim.
INZIRA N'IMPAMVU ZITUMA IKIREGO GIHAMA UREGWA
Iyo umuntu atanze ikirego arega mugenzi we Icyaha runaka,kugira ngo icyo cyaha kimuhame akiryozwe,bigomba gushimangirwan`imwe mu nzira zikurikira:
Kwemera icyaha: Ni ukuba uregwa ubwe yakwiyemerera ko icyo aregwa yagikoze.
KWEMERAICYAHABIHABWA AGACIRO RYARI?
Kwemera icyaha bihabwaagaciro iyo bikozwe n`umuntu ukuze agimbutse, ufite ubwengebutunganye, kandi akaba abyiyemereye ku bushake bwe nta gahato yashyizweho, kwemera icyahani cyo kimenyetsokiruta ibindi byose mu butabera, kukoari ukwiyemeza bivuye kuri Nyirubwite.
UMWANYA KWEMERAICYAHA BIFITE MURI ISLAM.
·Kwemera Icyaha ni Itegekomu gihe Umuntu yumva ko hari ukuri kw`Imana abazwanka Zakat n`ibindi, cyangwaazi ko abazwaukuri k`umuntu runakank'umwenda amufitiye n'ibindi.
·Biremewe ko umuntu yemera icyaha yakoze cyateganyirijwe igihano cy`ukuri kw`Imana nk`igihano cy`ubusambanyi,ariko kwihishira akicuza ku Mana akanayisaba imbabazi mu ibanganibyo byiza kurusha kwitangaza agahabwa icyo gihano.
·Iyo Umuntu yemeye icyahayakoze bigahabwa agaciro, iyoicyo cyahakirebana n`ukurikw`Abantu, ntabwo aba yemerewe kwisubirahoahakana icyoyemeye, nahoiyo icyo yemeye kirebana n`ukuri kw`Imanank`igihano cy`ubusambanyi, iyo yisubiyehobihabwa agaciroakavanirwaho igihano yari ateganyirijwe, kuko ibihano nk'ibyo bikurwahoku mpamvu y`urujijo iyo ariyo yose.
UBUHAMYA:
Ubuhamya ni ukuba habonekaumuntu uhamya icyaha kiregwa runaka akimwemeza akabishimangiraakoresha imvugo ihamya ibyo azi avuga ati, ndahamya ko nabibonye, ndahamya ko nabyumvisen`izindi mvugo nk`izo. Imana yashyizeho gukoresha ubuhamyamu bucamanzakugira ngo harindwe ukuri kw`abandi.
Imana yaravuze iti:" Mutange abahamyababiri b`inyangamugayo muri mwe". Qor`an 65:2
IBISABWA KUGIRA NGOGUTANGA UBUHAMYA BIBE ITEGEKO.
-
Kuba asabwe kuza kubutanga,
-
Kuba nta ngaruka gutanga ubuhamyabizamugiraho ku buzima bwe, icyubahiro cye, umutungo we n`umuryango we..
·Kuba umuhamya bigomba kugira ababikora iyo hagize ababoneka biba bihagije, naho gutanga ubuhamyaku byo umuntu yabonye byo ni itegeko kuri buri wese ku birebana n`ukuri kw`abantu.Imana yaravuze iti:(( Ntimugahishe ubuhamya,kuko uzabuhishaazaba akoze icyaha …)) Qor`an 2:283.
·Gutanga ubuhamya ku birebana n`ukuri kw`Imana nko gutanga ubuhamya ku wakoze icyaha giteganyirijwe ibihano ku isi, nk`icyaha cy`ubusambanyi cyangwa kunywa ibisindisha nabyo biremewe, ariko kubireka nibyo byiza kuko bishingiye kuguhishirano kudashyira hanze abandi, keretse iyo uwabikoze azwiho ubwangizi no kubugaragaza cyane,icyo gihe ni ngombwagutanga ubwo buhamyabw`ibyo yakoze, kugira ngo bamucyahe maze ahagarike ubwangizi bwe.
·Ntibyemewe guhamya ubyo udafitiye ubumenyi, ubumenyi bushingira ku bintu bitatu aribyo:kubona cyangwa kumva cyangwa se ikaba inkuru yakwiriye hose ku buryo izwi na benshi, nk'ubukwe,urupfu n'ibindi.
·Guhamya ibinyoma ni kimwemu byaha bihambaye muri Islam, kukobituma habahoakarenganen`amahugu mu bantu, ndetse binashobora gutuma hicwa umuntu urengana kubera ubuhamya bwatanzwe mu binyoma bumuhamya Icyaha cyamwicishacyangwa icyamufungisha n`ibindi bihanobinyuranye ashoboraguhabwahashingiwe ku buhamyabw`ibitabayeho. Imana yagaragaje ibigwi by'abagaragu bayo beza igira iti: " Ni babandi badahamya ibinyoma…".Qor'an 25:72
Intumwa Muhamadi (Allah amuhe amahoro n`imigisha) yaravuze iti:(Ese mbabwire ibyaha bihambaye kurusha ibindi? barayisubiza bati :yego yewe Ntumwa y`Imana, irababwira iti: ni ukubangikanya Imana, gusuzugura ababyeyi,Intumwa ivuga aya magambo yari yegamye maze irabanza yicara neza ikomeza igira iti: ndetse no kuvuga ibinyomano guhamya ibinyoma,Intumwa yakomeje gusubiramo aya magambo kugeza ubwo abasangirangendo bifuje ko yarekeraho).
Iyi mvugo iboneka mu gitabocya Muslimu
IBISABWA KUGIRA NGO UBUHAMYABWEMERWE.
-
Kuba utanga ubuhamya akuze kandi afite ubwenge, kuko ntabwoubuhamya bw`abana bato bwemerwa keretse babutanze ku bana bagenzi babo.
-
Kuba ashobora kuvuga,ntabwo ubuhamya bw`utavuga bwemerwakeretse abwanditse.
-
Kuba ibyo avuga abyibuka,kuko iyo abishidikanyaho ubuhamya bwe ntibwemerwa.
-
Kuba utanga ari inyangamugayo.
-
Kuba utanga ubuhamya ntacyo acyemangwan`abo abutangaho,nko kuba yaba afite inyungu muri urwo rubanza.
-
Biremewe gutanga ubuhamya bw'ibyo wumvise k'uwundi, nko kuba wavuga uti: ndahamya ko kanaka yambwiye koyabonye iki n`iki gikorwa n`uyu , keretsemu mategekoarebana no guhamyaibyaha byagenewe ibihanoby`Imanahano ku isi, nk'icyaha cyo kwica,ubusambanyi n'ibindi nk'ibyo ,Ibyo ntabwo byemewegutangamo ubuhamyabw`undi, keretse iyo iyo umuhamya w`umwimerere wa mbere atabonetse akabisaba uwo wundikubihamya mu izina rye,nko kuba yamubwira ati: Uzatange ubu buhamya bwanjye kuri ibi n'ibi,icyo gihe umucamanzayakumva ubuhamyabw`undi.
IBIBUZA UBUHAMYA KWEMERWA
Ubuhamyabw`umuntubushobora kutemerwantibunahabwe agaciro kuberaimwe mu mpamvu zikurikira:
-
Kuba uwo atangira ubuhamya bafitanye isano: Aribo ababyeyi bombi na ba sekuru, , abanab`umuntu n`abuzukuru be, abo ntabwo ubuhamya bwabo bwemerwakuri bene waboiyo ari ubuhamyabubavugira, naho iyo ari ububahamya icyaha buremerwa, ariko abandi bafitanye isano rindi ritariabanan`ababyeyi, nk`abavandimwe, ba se wabo n`abandi, abo ubuhamya buremerwa hagati yabo ku bwabobwaba ari ububarengera cyangwa ububashinja icyaha.
·Gushakana:Ntabwo ubuhamya bw`umugabo ku mugore wecyangwa ubw` umugore ku mugabo we bwemerwa iyo ari ubumurengera,arikoiyo ariubumushinjaburemerwa.
·Abafatanyije inyungu
Nk`abantu bafatanyije umutungo mu kazi runaka, abo ntabwoubuhamya bwa buri wese kuri mugenzi webwemerwa kuko buri wese ashobora kurengera mugenzi we kubera inyungu bahuriyeho kimwe n'umugaragu kuri sebuja.
-
Gutinya ingaruka z'ubuhamya: Nko kuba ushinjwa barafatanyije icyaha,akabona ko nikimuhama nawe bimugiraho ingaruka,agashaka kumushinjura.
-
Abafitanyeurwangorukomeye:Ntabwoubuhamya bw`umuntuku mwanzi we bwemerwa iyo amushinja icyaha, ariko iyoari ukumurengera bwakwemerwa,kuko ntacyo aba Amuca.
-
Umuntu wigeze kwangirwa ubuhamya bwe imbere y'ubutabera kubera ko atari inyangamugayo.
-
Ivangura:Ubuhamya bw'umuntu urangwaho ivangurantabwo bwemerwa.
-
Umukozi ku mukoresha we: Iyo umukozi atanze ubuhamya burenganura sebuja ntabwo bwemerwa.
UMUBARE W`ABAHAMYA USABWA MU BIREGO
Umubare w'abahamya muri Islamu ugenwa bitewe n'imiterere y'ikirego,ibyo bikorwa mu buryo bukurikira :
·Icyahacy`ubusambanyin'icyaha cyo kubonana kw'abahuje ibitsina, ibi byaha kugira ngo bihame ubishinjwa bigomba ubuhamya bw'abantu bane b'igitsina gabo kandi b'inyangamugayo.
Allah yaravuze ati:"Abashinjaicyaha cy`ubusambanyi abagore biyubashye, mazentibazane abahamya bane bo kubyemeza, mujye mubakubita inkonimirongo inani kandi ntimuzemere ubuhamya bwabo na rimwe, abo nibo nkozi z'ibibi".
Qor`ani 24: 4
·Umuntu uzwiho ubukire avuze ko akennyenawe akwiye guhabwa mu maturo ahabwa abakene, icyo giheasabwakuzana abahamya batatu b`igitsina gabo b'inyangamugayo.
·Ibyaha bihanishwa igihano cyo kwicwa nk'icyaha cyo kwica umuntu n'ibindi byaha Imana yateganyirije ibihano hano ku isi bitari ubusambanyi, ibi byaha kugira ngo bihame ubishinjwa bigomba kwemezwa n'abahamya babiri b'igitsina gabo kandi b'inyangamugayo.
·Ibibazo birebana n'umutungo nko kugura no kugurisha, imyenda,ubukode n'ibindi bibazombonezamubano nko gushyingiranwa,ubutane n'ibindi, ibyo bisabaubuhamyabw'abagabo babiri cyangwa umugabo umwe n'abagore babiri, ariko ku bibazo by'imitungo hemerwa ubuhamya bw'umugabo umwen'indahiro y'urega iyo bidashobotse kuzuza abahamya babiri.
Allah yaravuze ati:"Mutange abahamya babiri b'igitsina gabo, nibataba abagabo babiri, bazabe umugabo umwe n'abagore babiri mubo mwahisemo kubabera abahamya, kuko hari igihe umwe muri abo bagore yakwibagirwamugenzi we akamwibutsa".
Qor`an2 : 282.
Biturutse kuri Ibnu Abasi (Allah abishimire bombi) yavuze ko Intumwa Muhamadi (Allah amuhe amahoro n'imigisha) yaciye urubanzaashingiye ku ndahiro n`umuhamya umwe".
Iyi mvugo iboneka mu gitabo cya Muslim.
·Ibibazo akenshi bitamenywa n'abagabo nko konsa, kubyara,imihango y'ukwezin'ibindi nk'ibyo, ibyo bishingiraku buhamya bw'abagabo babiri cyangwa umugabo umwe n'abagore babiri cyangwa abagore bane,ariko biranemewe ko bishingira ku buhamya bw'umugore umwe w'inyangamugayo, ariko babayebabiri byaba byiza,biranemewe ko hatangwa ubuhamya bw'umugabo umwe w'inyangamugayo.
·Ibisaba ubuhamya bw'umuntu umwew'inyangamugayo, nko guhamya ko wabonye ukwezi kwakwa Ramadhani n`ibindi bisa nk`ibyo.
·Kwemeza uburwayi bw'itungo, kwemeza uburyo umuntu yakomerekeje undi n'ibindi nk'ibyo, ibyo bisabaubuhamyabw'abaganga babiri, ariko batabonetse n'umwe arahagije.
·Biremewe koumucamanzaaca urubanza ashingiye ku buhamyabw'umuntu umwe hamwe n'indahiro y`uregaiyo agaragaza ko afite ukuri,ariko ibyo bigomba kuba bitari ibyaha byateganyirijwe igihano cyo kwicwa nk`icyaha cyo kwica umuntu cyangwa ibyaha byageneweibihano hano ku isink`ubusambanyi, kunywa ibisindishan`ibindi.
·Iyo umucamanza aciye urubanzaashingiye ku muhamya umwe n'indahiro, maze umuhamyaakisubirahoku buhamya yatanze, icyo giheuwo muhamyayishyura umutungo woseusabwa.
·Iyo abahamya bisubiyeho mu rubanza rw'umutungo nyuma yo kuruca,urwo rubanza ntabwo ruseswa ahubwo bategekwa kwishyuraumutungo waburanwaga, ariko ibyo ntibireba abantu bari bemejeko abo abahamya ariinyangamugayo, naho iyo abahamyabisubiyehoku buhamya bwabo mbere yo guca urubanza, icyo gihe urwo rubanzaruraseswa, ntabwo rucibwa nta n'icyo abo bahamyabishyuzwa.
INDAHIRO
Indahiro:Ni ukwemeza icyo uvuga ukoresheje rimwe mu mazina y'Imana cyangwa kimwe mu bisingizo byayo.
UBURYO INDAHIRO IKORESHWA
Indahiro zikoreshwa mu manza zirebana n'ukurikw'abantu nk'imitungo n'ibindi, naho ibibazo birebana n'ukuri kw'Imana,nk`amasengesho n`ibyaha biteganyirijwe ibihano hano ku isi, ibyo ntabwo bikoreshwamo indahiro nka gihamya.
Urugero:Iyo umuntuavuzeko yatanze amaturo y'umutungo we, ntabwo arahizwa ahubwo iyo mvugo yeiremerwa. Kimwe n'umuntu uhakanaicyaha cy`ubusambanyicyangwa ubujura, ntabwo arahizwa kuko bishingiye k`uguhishira.
-
Iyo urega undiikintu runaka ananiwe gutanga ibimenyetso bihamya uwo arega icyo cyaha, kandi uregwa agihakana,icyo gihe uregwa ararahizwa akarahira koicyo aregwa ntacyo yakoze, ariko ibyo bikorwamu bibazo birebana n'imitungo n'ibindi nkabyo. Nahomu birego birebanan'ibyaha by'ubwicanyi n'ibindi byaha Imana yateganyirije ibihano ku isi,ibyo ntabwo bikoreshwamo indahiro nk'ikimenyetso gihakana icyaha, ahubwoimpande zombi zisabwaibimenyetso bigaragara bihamya cyangwa bihakanaicyo cyaha, bitewe n`uko ari ibyaha bihambayekandi bigira ingaruka zikomeyenko kwambura ubuzima uwabikoze,bityo rero bigomba kwemezwan'ibimenyetso bifatika.
-
Indahiro ihosha amakimbirane imbere y'ubutabera ariko ntiyambura ukuri nyirako kimwe n'uko itagira ikinyomya ukuri,ahubwo nyiri ukuri gukomeza kuba ukwe imbere y'Imana.
-
Ibimenyetso bitangwa n`urega, naho indahiro igakorwa n'uregwa igihe ahakanyeicyo aregwa.
Intumwa Muhamadi (Allah amuhe amahoro n'imigisha) yaravuze iti: "Iyo abantu baza kwemererwa ibyo baregeraabandi nta bimenyetso babajijwe, abantu bari kujyabashinja abandi kumena amaraso y`ababo ndetse bakiyitirira imitungo y`abandi,ahubwo urega ajye atanga ibimenyetso by'ibyo aregera". Iyi mvugo iboneka mu gitabo cya Bukhari na Muslimu.
Na none Intumwa Muhamadi (Allah amuhe amahoro n'imigisha)yaravuze iti:"Ibimenyetso bijye bitangwa n`urega, maze uregwanahakana ajye arahira".Iyi mvugo iboneka mu gitabo cya Tirmidhiy.
-
Umucamanza yemerewekurahiza uregacyangwakurahiza uregwa bitewe n`uko abona ikibazo kimeze. Indahiro yashyiriwehouruhande ruba rugaragaraho koari rwo rufiteukuri ari rwo ruhande ruregwarugashinjwa icyaha,kuko ubundi muri rusange umuntu aba ari umwerenta cyaha afite, bityo kugirango kimuhame hagomba kuba ibimenyetso bifatika bitanzwen`umurega, ubwo reroiyo uregaatabitanze, hifashishwaindahiro y`uregwaarahira ahakana ko icyo aregwa ntacyo yakozeakavanwaho urubanza, ariko ibyobikoreshwa mu bibazobirebana n'ukuri kw`abantunk'imitungo nk'uko byasobanuwe.
GUKOMEZA NO KUREMEREZA INDAHIRO.
Kuremereza indahirobisobanuye kuyikorera ahantu hubahitse muri Islam nko mu musigiti kuri mimbaricyangwakuyikoramu gihe cyubahitse nka nyuma ya swalatul`Asri, ariko umucamanza ashobora kubona ko bidakenewe akabireka.
-
Umucamanza yemerewe kuremereza indahiromu bibazo abona bifite uburemere nk'icyaha cy'ubuhemu bukomeye nk'ikirego cyo guhuguza umutungo mwinshi.
-
Iyo uregwayanze kurahira indahiro iremereye ntabwo abarwa ko yanze kurahira burundu,kandi iyo arahiye mu izina ry'Imana, umurega asabwa kubyemera mu rwego rwo kubahisha izina ry'Imana, ahasigayeagategereza urubanza rw'Imana.
-
Indahiroyemerwaku muntuwese uregwa iyo ahakana,yaba ari umuyislamu cyangwa ari mu bahawe igitabo (Abayahudi n'Abakiristu) abo bose iyobahakana icyo baregwa nta bimenyetso urega afite bifatika byashingirwaho mu kubemeza icyaha, bararahizwa mu izinary`Imana.
Urugero:Umukiristuashobora kurahizwahakoreshejwe amagamboIntumwa Muhamadi (Allah amuhe amahoro n'imigisha) yabwiraga Abayahudi abatinyisha Allah, agira ati:" Ndabibutsagutinya Allah we wabarokoyeakabakiza ingabo za Farawo, akabahagarikira amazi y`inyanja kugira ngo mwambuke, akabatwikiriza ibicu, akabamanurira amafunguro meza, akanabahishuriraigitabo cye cya Tawurati akagiha IntumwaMusa". Iyi mvugo iboneka mu gitabo cya Abu Dawuda.
UMUNTU MUBI MU BANDI
Intumwa Muhamadi (Allah amuhe amahoro n'imigisha) yaravuze iti: "Umuntu mubi mubandi ni wawundi usanga abantu runaka akabagaragariza koari kumwe nabo, yanagera no mu bandi nabyo bikaba uko".
Iyi mvugo iboneka mu gitabo cya Bukhari na Muslim
Na none Intumwa Muhamadi (Allah amuhe amahoro n'imigisha) yaravuze iti:"Umuntu wangwan`Imanakurusha abandi, ni umunyempaka ushora imanzaaburana mu mahugu ). Iyi mvugo iboneka mu gitabo cya Bukhari na Muslim
Umusozo


text:
ISOMO RYA MBERE
Isomo ryo mu gitabo cy’Umuhanuzi Izayi (Iz 40, 1-11)
1« Nimuhumurize umuryango wanjye, nimuwuhumurize – ni ko Imana ivuze – 2nimukomeze Yeruzalemu, muyimenyeshe ko ubucakara bwayo burangiye, igihano cyayo kikaba gihanaguwe; Uhoraho yayihannye yihanukiriye, kubera amakosa yayo. » 3Ijwi rirarangurura riti « Nimutegure mu butayu inzira y’Uhoraho, muringanirize Imana yacu umuhanda ahantu h’amayaga. 4Akabande kose gasibanganywe, umusozi wose n’akanunga kose bisizwe, n’imanga ihinduke ikibaya. 5Nuko ikuzo ry’Uhoraho rizigaragaze, ibinyamubiri byose bizaribonere icyarimwe, bimenye ko Uhoraho yavuze. » 6Ijwi riravuga riti «Ngaho vuga!» Nanjye ndabaza nti « Mvuge iki se? Ibinyamubiri byase ni ibyatsi, imikomerere yabyo ikaba nk’iy’ururabyo mu murirna: 7icyatsi kiruma, ururabyo rukarabirana, iyo umwuka w’Uhoraho ubinyuzeho. Ni byo koko, imbaga y’abantu ni icyatsi: 8icyatsi kiruma, ururabyo rukarabirana, ariko ijambo ry’Imana yacu rizahoraho iteka ! »
9Naho wowe zamuka ku musozi muremure, urangurure ijwi wowe uzaniye Siyoni inkuru nziza, ntutinye wowe ntumwa y’inkuru nziza igenewe Yeruzalemu! Rangurura ijwi ubwire imigi ya Yuda uti « Dore Imana yanyu ! » l0Ni byo koko, dore Nyagasani Imana! Araje n’imbaraga nyinshi, afite amaboko aje gutegeka; dore azanye n’iminyago, aba yatabaye bamubanje imbere. 11Ameze nk’umushumba uragiye ubushyo, akabwegeranya n’ukuboko kwe ; abana b’intama akabatwara mu gituza cye, intama z’imbyeyi akazemera mu rwuri rutoshye.
ZABURI (Zab 96 (95), l-2a, 3.l0ac, 11-12a, l2b.13ab)
Inyik/ Dore Nyagasani Imana, araje n’imbaraga nyinshi!
Nimuririmbire Uhoraho indirimbo nshya,
isi yose niririmbire Uhoraho!
Nimuririmbire Uhoraho, musingize izina rye.
Nimwamamaze ikuzo rye mu mahanga,
n’ibyiza bye mu miryango yose!
Nimuvuge mu mahanga muti « Uhoraho ni Umwami! »
Imiryango yose ayicira urubanza rutabera.
Ijuru niryishime kandi isi nihimbarwe!
Inyanja niyorome n’ibiyirimo byose!
Imisozi nisabagire kimwe n’ibiyisesuyeho byose.
Ibiti byose by’ishyamba bivugirize impundu icyarimwe,
mu maso y’Uhoraho kuko aje,
kuko aje gutegeka isi.
IBANGONDIRIMBO RIBANZIRIZA IVANJILI
Alleluya Alleluya.
Umunsi wa Nyagasani uregereje, nguriya aje kudukiza.
Alleluya.
IVANJILI
+ Amagambo yo mu Ivanjili ntagatifu uko yanditswe na Matayo (Mt18,12-14)
Muri icyo gihe, Yezu abwira abigishwa be ati 12« Mwe murabibona mute? Niba umuntu afite intama ijana, iyo imwe muri zo izimiye ntasiga za zindi mirongo urwenda n’icyenda ku musozi, akajya gushaka iyazimiye ? 13Kandi iyo ahiriwe akayibona, ndababwira ukuri: imutera ibyishimo biruta ibyo aterwa na za zindi mirongo urwenda n’icyenda zitazimiye. 14Ni na ko So wo mu ijuru adashaka ko hari umwe muri abo bato uzimira.»


text:
Nugumana n’Imana ntizaguhidura mu by’Umwuka gusa!
Ushingiye ku mazina atandukanye y’Imana dusanga muri Bibiliya, wasanga Imana nta gice na kimwe cy’ubuzima idakoraho. Buri zina rihishura imwe mu mirere y’Imana n’amasezerano yihariye ku buzima bwacu nk’abantu.
Iyo tumenye Imana kandi by’ukuri, bitwuzuza ibyiringiro n’icyizere kuko duhishurirwa ko Imana iri hejuru y’ibintu byose tugenda ducamo umunsi ku munsi. Gusobanukirwa Imana n’urukundo rwayo rutarondoreka kuri twe bituma imitima yacu ituriza muri yo, tukumva tuguwe neza mu bice byose by’ubuzima, yaba iby’umwuka n’iby’umubiri.
Bibiliya itubwira ko Imana ari Yehovayile bivuga ko Imana izironkera, izishakira igitambo muri byose ubona imbere yawe. Iri zina Aburahamu yarivuze amaze kubona ukuntu Imana yishakiye igitambo mu mwanya w’umwana we Isaka, aravuga ngo ku musozi w’Uwiteka kizabonwa. Itangiriro 22:14.
Yehovarafa, Imana irakiza. Kuva 15:26
Yehovashalomu, Imana yacu itanga amahoro. Abacamanza 6:24
Imana ifite amazina menshi yose agenda asobanura uko imeze, ubushobozi bwayo, ubisobanukirwa iyo mugumanye. Imana yacu ni Imana ihindura ibintu natwe ubwacu ikaduhindura. Abantu bashobora gukora uko bashoboye ngo baguhindure, bikananirana, ariko Imana yashatse kuguhindura ni mukanya gato kandi ukubonye byamugora kwemera ko ari wowe wa kera.
Pawulo yandikira Abafilipi yarababwiye ngo Imana niyo ibatera gukunda no gukora ibyo yishimira. Abafilipi 2:13
Iyo winjije Yesu mu buzima bwawe mukabana, Umwuka wera araza agatura muri wowe. Bishatse kuvuga ngo muri wowe ariko imirimo y’uwo Mwuka ikagaragarira inyuma.
Atwigisha gutekereza neza, kuvuga neza no gukunda benedata. Ibi tubibasha gusa kubwo gushobozwa n’Imana, twemeye kugumana nayo.
Icyo Umwuka atwemeza ni ukumva ko Imana ikiranuka nubwo twe bitunanira, tugahora twifuza impinduka, kandi tukizera ko Imana ishobora kuzitanga mu buryo bwose.
Iyo wemeye Imana muri ubu buryo iraguhindura, ntiwumva uri mubi cyangwa ngo ugerageze kwihindura no kwirwanirira ahubwo unezezwa n’impinduka ziva ku Mana.
Bibiliya iravuga ngo iduhamagara ni iyo kwizerwa no kubikora izabikora. 1 Abatesalonike 5:24
Uruhare rwacu ni ukwiyuzuza n’Imana, tukifuza kubana nayo, tugakora ibyo idushakaho, impinduka izazizana ntakabuza.
Nubwo haba mu tuntu duto, uko witoza kubaha Imana, biragukuza mu buryo bw’Umwuka ukagenda urushaho gusa na Yesu, kandi uko ugaragaza gusa na Yesu, isi izifuza ibikurimo kandi yigire kumenya Imana kuri wowe.
Nshuti Imana ifite umugambi mwiza ku buzima bwacu, ntabwo igambiriye gusa ko tuzabana mu ijuru ahubwo ifite n’ubushake bwo kuduha ibyiza tukiri n mu isi.
Ndakwifuriza gushaka Imana n’umwete wawe wowe, umarane umwanya nayo, uyisabe kuguhindura kugira ngo ube icyo yagushyiriye kuri iyi si, bizagufasha kuba mu mugambi w’Imana.
Imana iguhe umugisha!


text:
Izina Rapunzel ni izina ryagiye rikoreshwa mu nkuru mpimbano zo mu bitabo, zagaragazaga Rapunzel nk’umukobwa mwiza ufite umusatsi muremure ugera ku birenge. Ibi byo si inkuru mpimbano nk’iya Rapunzel, ahubwo yerekana uburyo abakobwa bo mu rusisiro rwa Huangulo mu majyepfo y’uburengerazuba bw’u Bushinwa bagira umusatsi ugera ku birenge dore ko bogosha inshuro imwe mu buzima bwabo.
Abashinwakazi bo mu bwoko bwitwa Yao mu ntara ya Guangxi bogosha umusatsi wabo inshuro imwe mu buzima mbere y’uko bashyingirwa. Muri aka gace habonekamo abagore bagera kuri 60 bafite umusatsi ugera ku birenge, usanga umusatsi wabo upima guhera ku burebure bwa metero imwe kuzamura. Ufite umusatsi muremure muri ako gace ufite metero 2 z’uburebure.
Pan Jifeng w’imyaka 51 ni umwe mu bakomeye kuri uyu muco w’aba baturage, nawe akaba yarogoshe umusatsi we inshuro imwe kuva mu bwana bwe. Pan, avuga ko iri banga ryabo ryabayeho igihe kirekire bagenda batoza buri bana bavutse ko bagomba kwita ku musatsi wabo ndetse bakita no ku bwiza bwawo. Yongeyeho ko mu koza umusatsi wabo bafata amazi bogesheje umuceri bakaba ari yo bakoresha boza umusatsi. Si umuceri ubonetse wose bakoresha amazi yawo kuko uwo muceri bifashisha ni umuceri ukunze kwera mu bice bimwe na bimwe bya Asia.
Pan aganira n’itangazamakuru yagize ati: ”Twogosha umusatsi wacu iyo tugeze ku myaka 18 kuko ari byo bigaragaza ko umukobwa akuze ndetse ko yegereje igihe cyo kuba yashyingirwa.”
Iyo bageze muri iki kigero cyo kogosha, ntabwo umusatsi bakuyeho bawujugunya ahubwo barawubika kuko nyuma y’ubukwe uwo musatsi wabo bawambara mu buryo bwo gutandukanya uwashyingiwe ndetse n’utarashyingirwa. Abenshi muri aba bagore bifashishwa mu gihe hari imyiyereko mu gace k’iwabo nk’igihe basuwe na ba mukerarugendo.
Mu mwaka wa 2004, uwitwa Xie Quiping wo mu Bushinwa ni we wabaye uwa mbere ku isi mu bafite umusatsi muremure kurusha abandi, umusatsi we wapimaga metero eshanu z’uburebure ndetse akaba yarashyizwe muri Guiness World Record.
Source: Daily Mail


text:
Abaturage bo mu Karere ka Rulindo barashishikarizwa kugira umuco wo kuzigama kuko uwazigamye aba aciye ukubiri n’ubukene aho buva bukagera.
Ibi babiswabwa n’abayobozi batandukanye by’umwihariko umuyobozi w’Intara y’Amajyarugguru Bosenibamwe Aimé nyuma yo gusanga uwizigamiye agira igenamigambi mu iterambere rye n’iryi gihugu muri rusange.
Aba baturage nabo bavuga ko batangiye uwo muco ubu bakaba bamaze kugera kure mu guteza imbere imiryango yabo ku buryo bushimishije.
Nahimana wo mu murenge wa Bushoki yagize ati “ Mbere ntaratangira kujya nzigama nari mbayeho mu buzima najye ntazi uko navuga, nabaga ndi wa muntu utagira iterambere kandi atari uko mbuze amafaranga ahubwo nuko ntarinzi kuyabika neza noneho igihe nayabonye nkayakoresha ibitari ngombwa ngahera mu bukene ntyo.”
Ibi kandi bishimangirwa n’abaturage bo mu Murenge wa Ntarabana bavuga ko bashimira Leta yo yagiye ibatoza umuco wo kuzigama ubu bakaba baracitse ku kubika mu ihembe n’ahandi hadasobanutse maze bakitabira gukorana n’ibigo by’imari babitsamo amafaranga yabo.
Nsengiyumva w’imyaka 63 yagize ati “ njye ihembe nabikagamo nditaye vuba kuko nabaga nagurishije itungo ayo bampaye nkayashyira muri ryahembe,ariko nyuma yaho twagiye dusobanurirwa ko tugomba kujyana amafaranga yacu mu mabanki kugirango tuyahe umutekano,ndetse tuyarinde n’abajura.”
Aba baturage bavuga ko batakibika amafaranga ku buryo budasobanutse bitewe n’uko mbere wasangaga amafaranga yaraguye urufuri ,bakaba bayakwiba andi imbeba zikayarya cyangwase amasiha akayatwara.
Kuzigama nti biri mu bakuze gusa no mu bana bakiri mu mashuri abanza batozwa umuco wo kuzigama ndetse hari ababitangiye kandi bageze ku rugero rwiza.
Nisingizwe Jean Paul afite imyaka 10 ,yiga mu mwaka wa 4 w’amashuri abanza avuga ko kuzigama yabitangiye afite imyaka 8 atangirira ku rukwavu rumwe ubu amaze kugera ku rugero rushimishije.
Yagize ati “ nahereye ku rukwavu rumwe ubu maze kugira inkwavu 10,mfite ingurube imwe ndetse n’ihene 3 imwe murizo irahaka,natangiye nzigama amafaranga 200 ku cyumweru ubu ngeze kurugero rwo kuzigama 400 mu cyumweru.
Umuyobozi w’Intara y’Amajyaruguru Bosenibamwe Aimé we avuga ko kuzigama ari umuco wahozeho kuva kera ko ahubwo Abanyarwanda bagomba kuwutsimbararaho kugirango bagere ku iterambere rirambye.
Bosenibamwe yagize ati “ kuzigama ni ingenzi, tuzigame bike dufite ndetse n’ibyinshi nabyo tubizigame kugirango tugere ku iterambere rirambye kuko utazigamye wokamwa n’ubukene.”
Akomeza agira ati “Iyo tutazigama ntitwari kugera ku iterambere rirambye ,Abanyarwanda bose muri rusange bagomba kwirinda kwaya ahubwo bateganyiriza ejo hazaza bakabitoza n’abo barimo kubyara .”
Umuyobozi w’Akarere ka Rulindo Kangwagye Justus avuga ko ubwizigame bwo muri aka karere bugeze ku rugero rushimishije ariko ko batazahwema gukomeza gushishikariza abaturage kugira uwo muco kandi bakabitoza abo bazabyara.
Kugeza ubu mu gihugu abana barenga ibihumbi 100 nibo bamaze kwitabira kuzigama ubu bakaba bamaze kuzigama amafaranga agera kuri miliyoni 300.
Mu gihe mu karere ka Rulindo abazigama mu matsinda bo bamaze kugera ku bihumbi 27 mu gihe ibihumbi 20 muri bo ari abagore.


text:
Abana 51 kuri 78 barererwaga mu kigo RAFIKI Fondation babonye imiryango izakomeza kubitaho.
Ikigo Rafiki cyareregwamo abana badafite imiryango yo kubitaho cyangwa imfubyi bashyikirijwe ababyeyi. Bamwe muri abo bana batandukanijwe n'imiryango yabo kuberako itishoboye abandi ni imfubyi.
Abo bana bamwe baje ari impijya bari bamaze imyaka icumi barerwa n'abanyamahanga bakomoka muri Amerika aho bahabwaga amasomo guhera mu mashuri y’incuke kugeza mu yisumbuye hakurikijwe gahunda ya Amerika. kuri uyu wa 19 ukuboza 2017 abo bana bashyikirijwe imiryango igomba gukomeza ibarera.
Uzarazi Evode uyoboye itsinda rishinzwe abana muri komisiyo y’Igihugu ishinzwe abana (NCC) mu Karere ka Bugesera avuga ko gushakira imiryango abana bari mu bigo ari ugusubiza inshingano ababyeyi. Ati :’’Ni ukugirango abana b’abanyarwanda batozwe indangaciro n’umuco nyarwanda aho kurererwa mu kivunge’’.
Nk’uko Umuyobozi Wungirije w'ikigo cya Rafiki Asiimwe Sam abivuga abana bazanywe muri icyo kigo bamwe bafite ibibazo mu miryango abandi ababyeyi babo batazwi.
Abana 51 nibo kuri uyu wa 19 ukuboza 2017 bashyikirijwe ababyeyi babo hari n’abandi bahawe ba Marayika murinzi. Ni ukugirango nabo bahabwe indangagaciro z’umunyarwanda nk'uko Uzarazi abivuga.
Asiimwe Sam yijeje ababyeyi bazabishobora inkunga yo gukomeza kubafasha mu myigire y’abana babo ariko bataha muri iyo miryango.
Uzarazi Evode yagiriye ababyeyi inama yo kwitaho uburere bw’abana bajyanye babatoza ubuzima babasanzemo cyane ko bamwe batigeze baba mu buzima bujyanye n’icyaro babatoza imirimo ijyanye n’urwego rwabo.
Ikigo cyari kimaranye imyaka 10 abana aho umukuru muri bo afite imyaka 15 ; 51 muri bo babonewe imiryango abandi 27 baracyashakirwa ababyeyi .


text:
Umumotari witwa Ndizeye Tito, wari usanzwe akorera akazi ke ko gutwara abagenzi, ku itariki ya 8 Ugushyingo yafatiwe mu murenge wa Kimisagara akarere ka Nyarugenge akekwaho gushaka guha umupolisi ruswa y’ibihumbi makumyabiri (20, 000Frw) by’amafaranga y’u Rwanda.
Ndizeye yashatse gukora iki cyaha kugirango umupolisi amurekurire moto ye, ubwo yari afashwe atwaye moto nta ruhushya rwo gutwara ikinyabiziga afite.
Ubu Ndizeye afungiye kuri Sitasiyo ya Polisi ya Kimisagara aho akurikiranyweho icyaha cyo gutanga impano kugirango hakorwe ibinyuranyije n’amategeko gihanwa n’ngingo ya 641 yo mu gitabo cy’amategeko ahana ibyaha mu Rwanda.
Iyi ngingo ivuga ko muntu wese uha undi muntu, ku buryo bweruye cyangwa buteruye, washatse kumuha, wamuhaye ku buryo buziguye cyangwa butaziguye, impano cyangwa indonke iyo ari yo yose cyangwa yamugiriye amasezerano yabyo kugira ngo amukorere cyangwa akorere undi muntu ibinyuranyije n’amategeko cyangwa areke gukora ibiri munshingano ze, ahanishwa igifungo kirenze imyaka itanu (5) kugeza ku myaka irindwi(7) n’ihazabu y’amafaranga y’u Rwanda yikubye inshuro kuva kuri ebyiri (2) kugeza ku icumi (10) z’agaciro k’indonke yatanze cyangwa yashatse gutanga.
Umuvugizi w’ishami rya Polisi rishinzwe umutekano wo mu muhanda Chief Inspector of Police (CIP) Emmanuel Kabanda yavuze ati :”Akenshi abamotari bagaragara mu bakoresha umuhanda bateza cyangwa bagwa mu mpanuka zo mu muhanda, bamwe muri bo usanga bakora nta byangombwa byo gutwara ibinyabiziga bafite, kandi nta n’ubumenyi buhagije bwabyo bafite.”
Hagati y’ukwezi kwa Kanama n’Ukwakira nibura 18.5 ku Ijana z’impanuka zaguyemo abantu na 28 ku Ijana zakomerekeyemo abantu bikabije zatewe n’abamotari.
CIP Kabanda yakomeje avuga ati :”Tuzakomeza gufata abatubahiriza amategeko y’umuhanda bagashyira ubuzima bw’abantu mu kaga. Kandi hari bamwe bagwa mu makossa bagashaka gutanga ruswa. Uyu Ndizeye ni umwe muri benshi muri abo bafatiwe muri icyo cyaha bakaba baranakatiwe.”


text:
Nyaruguru: Abaturage bibohoye ingoyi y’inzara
Bamwe mu baturage batuye mu karere ka Nyaruguru baratangaza ko bibohoye ingoyi y’inzara ubusanzwe yari yarabaye akarande muri aka gace, ubu ngo bakaba basigaye beza, bagatunga imiryango yabo ndetse bakanasagurira amasoko.
Aba baturage bavuga ko muri aka gace ubu nta nzara ikiharangwa, kuko ngo ubuyobozi bwiza bwabatoje guhinga bakoresha amafumbire, bityo ngo umusaruro ukaba usigaye uboneka ari mwinshi.
Niyitegeka Alphonsine wo mu murenge wa Munini avuga ko kera yari yugarijwe n’inzara mu rugo rwe, nyamara kandi ngo yarahingaga imirima yose akayimara.
Avuga ko kubera guhinga adafumbira ngo byatumaga imyaka itera neza, bigatuma mu rugo rwe hahora inzara.
Ati:â€Jyewe narahingaga ibisambu nkabimara ariko sinsarure, nahingaga nta fumbireâ€.
Akomeza agira ati:â€ubuyobozi bwadutoje guhinga dufumbira, ubu tureza ugeze mu isoko wakumirwa. Ibijumba biragura 300 igitebo, nta nzara dufite hano iwacuâ€.
Niyitegeka kandi avuga ko abagore bahawe ijambo, ibi nabyo akavuga ko ari ukwibohora kuko ngo mbere nta mugore wabashaga guhagarara mu ruhame ngo agire ijambo avuga.
Aba baturage kandi bavuga ko bibohoye ingoyi y’inzangano, ubu ngo abaturage bakaba basigaye babanye neza, umutekano ari wose.
“Icya mbere twibohoye ni inzangano. Ubu tubanye neza pe, nta muntu ukirara ahangayitse ngo araterwa, abaturage tumeze neza turakora ibiduteza imbereâ€- umwe mu baturage.
Aba baturage bavuga ko ibi byose babikesha imiyoborere myiza, kuko ngo ubuyobozi buriho ubu bwita cyane ku baturage, bukabagira inama zigamije kubateza imbere.


text:
Minisitiri Nyirasafari wasimbuye Minisitiri Gashumba Diane, yavuze ko ibibazo biri mu muryango Nyarwanda asanzwe abizi neza kuko uretse kuba Umunyarwanda, akiri umudepite yabarizwaga muri Komisiyo ya Politiki, Uburinganire, Ubwuzuzanye bw’abagabo n’abagore mu iterambere ry’Igihugu.
Yavuze ko afatanyije n’izindi nzego agiye guhangana n’ikibazo cy’abumva nabi uburinganire bigatuma havuka amakimbirane mu miryango n’imfu za hato na hato.
Yagize ati “Ngiye guhangana no kutumvikana kw’imiryango abantu bapfa amasambu bitewe no kumva nabi uburinganire no guha ijambo umugore.Hari abagifite imyumvire ya kera, tuzagerageza kubumvisha ubwiza bw’ubwuzuzanye dufatanyije n’izindi nzego”.
Umwanya Evode Uwizeyimana yahawe ntabwo wari usanzwe muri Minisiteri y’Ubutabera. Avuga ko bimwe mu by’ingenzi agiye gukoraho ari uguhuza Itegeko Nshinga n’amategeko yaba ay’imiryango u Rwanda rwinjiramo n’ayandi akoreshwa buri munsi hagamijwe ko byose bikorerwa mu byifuzo by’Abanyarwanda.
Yagize ati “Hari imiryango mpuzamahanga turimo kwinjiramo, ishoramari ririyongera, ibyo byose bisaba kuvugurura amategeko bikajyanirana kandi byose bigashingira ku Itegeko Nshinga kuko ari ryo ribumbatiye umurongo Abanyarwanda bihaye.”
Akomeza avuga ko mu rugamba rwo guharanira ko amategeko agendera ku byifuzo by’Abanyarwanda biri mu Itegeko Nshinga, hazabaho kuvugurura amategeko ashaje akajyanishwa n’igihe, gukora ayorohereza ishoramari n’ibindi.
Evode Uwizeyimana yari asanzwe ari Komiseri muri Komisiyo yo kuvugurura amategeko.


text:
Nubwo inzira irangiye, Ibyo kugutabara ntabwo Imana yabivuyemo!
‘’Mumenye yuko kugeragezwa kwanyu gutera kwihangana.’’ Yakobo 1:3
Mu bwami bw’Imana, ni byiza kubana n’Imana ariko ukagenda urushaho kumenya ubwenge butarondoreka bw’umuremyi wawe. Icyakora uko mutindana hari ibyo ugenda umenya.
Hari ubwo uza munzu y’Imana barakubwiye agace gato ku Mana, wahagera yakora mu bundi buryo bikagucanga, ugatangira kwibaza impamvu. Gusa muri byose Imana irakiranuka.
Imana niyo yakuremye, wenda iza no kuguhamagarira kuyikorera umurimo runaka. Mu mikorere yayo yemera ko duhura n’ibitugerageza bitari bimwe. Hari ibyo ugerageza ukabona birakunze mu buzima busanzwe, ariko ntabwo dukwiye kwibagirwa ko hari igihe Imana ifata umwanya wo kugerageza kwizera kwacu. Iyo kwizera kwawe kumaze kugeragezwa kuzana kwihangana muri wowe.
Mu mpamvu zimwe zituma hari ibigeragezo Imana yemera ko bitugeraho harimo kugerageza kwizera kwacu.
Bibiliya itubwira ko bene ibyo byiringiro bituruka mu kunesha amakuba twishimiramo ntabwo bidukoza isoni. Abaroma 5:5
Uramutse umenye ibi ntabwo wakongera kwiganyira cyangwa se kwivovotera Imana. Ntabwo Imana yatindije isezerano ryayo nk’uko bamwe babyibwira, nta nubwo yataye ubwoko bwayo, nta nubwo yabivuyemo ibyo kugutabara.
Ibya Sogokuruza Aburahamu mubyo kwizera, bitubera urugero, kandi Imana yari yavuganye nawe.
Kugira ngo abone umwana Isaka hashize ¼ cy’ikinyejana. Wakwibaza ngo iki gihe cyose kuki cyashize? Byari bigoye kwiyumvisha ko Imana itabeshya iyo ivuze, ariko ifite ubushobozi bwo gukora ibyo ivuga. Bishobora no kugera aho inshuti, abavandimwe baguseka ku bwo gutegereza Imana, ariko wicika intege kuko Imana igambiriye gukora ibintu bikomeye kubw’umugambi wayo mwiza ifite ku bana bayo. Ihangane Imana ikorera byose kubw’ubuntu bwayo.
Ntabwo Aburahamu yapfuye kwitwa Sekuruza w’abizera, igihe Imana imutuma gutamba Isaka, agize kumubona mu za bukuru, ari umwe gusa, none ngo ajye no kumutamba, ariko byose Imana irabyemera n’ibindi byinshi bisa n’ibyo.
Imana ijye idushoboza gushishikarira kumenya icyo igambiriye mu bitubaho byose.
Ahubwo usabe Imana kugukomeza cyane wowe w’imbere, Kristo akomeze ature mu mutima wawe mu kwizera. Bizakubashisha gutegereza amasezerano y’Imana, kuko ifite ubushobozi bwo kuyasohoza.


text:
Kuki aho muteranira mutahita kiliziya?
Muri Bibiliya, ijambo ry’ikigiriki rimwe na rimwe rihindurwamo “kiliziya,” ryerekeza ku itsinda ry’abantu bateraniye hamwe basenga; si ku nzu bateraniramo.
Zirikana urugero rukurikira: Igihe intumwa Pawulo yohererezaga intashyo umugabo witwa Akwila n’umugore we Purisikila, yongeyeho ati “mutashye na kiliziya ijya iteranira mu rugo rwabo” (Abaroma 16:
Ku bw’ibyo, aho kugira ngo ahantu duteranira tuhite kiliziya, tuhita “Inzu y’Ubwami.”
Kuki tuhita “Inzu y’Ubwami y’Abahamya ba Yehova”?
Iryo zina rirakwiriye kubera impamvu zikurikira:
Iyo nzu iba ari iyo guteraniramo.
Duteranira muri iyo nzu kugira ngo dusenge Yehova Imana ivugwa muri Bibiliya, kandi duhamye ibimwerekeye.—Zaburi 83:18; Yesaya 43:
12.
Nanone tuhahurira kugira ngo twige ibyerekeye Ubwami bw’Imana Yesu yigishaga.—Matayo 6:
9, 10; 24:14; Luka 4: 43.
Turagutumiye ngo uzasure Inzu y’Ubwami iri hafi y’iwanyu, maze wirebere uko amateraniro y’Abahamya ba Yehova ayoborwa.
^ par. 3 Imvugo nk’izo ziboneka no mu 1 Abakorinto 16:


text:
Iyobokamana
Dore zimwe mu mpamvu zituma Imana ishobora kukwemerera gukora ibitajyanye nibyo ugenewe
Waruzi ko Imana ishobora kukubwira kurambagiza umukobwa cyangwa kwemera umusore runaka kandi atariwe muzabana? Waruzi ko Imana yakubwira gukora igikorwa runaka, wagikora ugahomba kandi ariyo yabivuze? Mbese byaba (...)
Dore Ibikorwa Nabiyita Abasatuzi Bakora Deriverance Bikwiye Kwamaganwa N’Amatorero
Ngoma:Bishop Ukekwaho Gutera Umwana Inda Bari Mu Cyumba Cy’amasengesho Yatawe Muri Yombi.
Kubona iby’isi nk’ibibambwe bisobanura iki?
Ibintu 5 abanyarwanda, abanyamadini n’abayoboke ba Angilikani bazibukira kuri Musenyeri Rwaje Onesphore.
Ubuhamya: Kwizera Yesu Kristo akabatizwa, byamukijije indwara y’abadayimoni bari baramugize imbata kuva mu buto bwe.
Itorero ry’Angilikani ryabonye umuyobozi mushya
Itorero ry’Abangilikani mu Rwanda ryabonyeundi muyobozimushya nyuma y’abatora yabaye ku gicamunsi cyokuri uyu wa Gatatu.
Dore amwe mu manyanga abapasteur bakoresha bagamije kwaka abayoboke babo amafranga y’umurengera ba babeshya ko bakora ibitangaza
Ubuhamya bw’umugabo wagiye mu ijuru akagaruka
Ubusambanyi ku mwanya wa mbere mu byaha biranga abahanzi b’indirimbo zihimbaza Imana-Urutonde
Nkwiye gutabarwa n’Imana kuko ndyamana n’umuhungu wanjye kugirango agumane ubutunzi bwe
Akabyiniro ka Cadillac : Dore ubuhamya bwa Riziki chantal wasabye Imana ngo igatwike kandi ikamwumva
Dore ukuri kweruye ku cyaha cy’ubutinganyi
Bibiliya igaragaza ko ubutinganyi ari icyaha, kikaba ari ingaruka ikomeye iterwa no gusaya mu byaha ; ubutinganyi kandi buterwa no guhakana Imana no kuyigomekaho abantu bakabaho mu bizima bwo kwinangira (...)
Sobanukirwa isano riri hagati y’Uburaguzi n’UbuhanuziIbitekerezo
Abanyarwanda cyangwa abakurambere bacu bahaga agaciro ndetse abandi baracyaha agaciro ibyavuzwe n’abapfumu n’abahanuzi. Kujya kuraguza kwari ukujya kureba umupfumu ukamugezaho gahunda zose uteganya nawe akakurebera ko (...)
Ese gusenga byaba bifitanye isano no kubandwa, Guterekera no kwiyambaza abatagatifu ?
Hari imigenzo imwe n’imwe ikorwa n’amadini n’amatorero yo muri iki gihe witegereza neza ukabona ifitanye isano n’ibyakorwaga hambere, uretse gusa ko byitwa amazina atandukanye, bigakorwa no mu buryo twakwita ko (...)
Bamwe barabambwe ,abandi bashishurwaho impu bazira ubutumwa bwiza-Menya amateka yaranze intumwa 12 za Yesu kristo
Yesu yatoranyije mu bigishwa be abantu 12 abita intumwa kugirango bazasigare bakora umurimo, abaha ubutware, intego yariyo kwigisha abantu ko ubwami bwo mu ijuru buri hafi, abaha ubutware bwo gukiza abarwayi,kuzura (...)
ADEPR Nyarugenge: Abajura Bahagurukiwe Mur’uyu Mwaka Wa 2018
Indirimbo zihimbaza Imana zakunzwe kurusha izindi mu mwaka wa 2017
Umwaka wa 2018 usanze umuhanzi Dj Khaled mu mugambi udasanzwe
Umwaka wa 2018,ni umwe mu myaka abahanzi n’ibindi byamamare bahize imihigo itandukanye mu kuzamura intera y’ibyo bakora.Muri iyo mihigo umuhanzi dj Khaled we yahisemo kugabanya ibiro akaba nk’abandi bahanzi (...)


text:
Ubuyobozi bw’ingabo z’u Rwanda bwatanze itangazo rihamagarira Abanyarwanda bose barangije kaminuza babyifuza kuza kwiyandikisha kugira ngo binjire mu gisirikare ku rwego rw’aba ofisiye.
Iri tangazo ryasohotse kuri uyu wa Mbere, tariki ya 21 Ukuboza 2015, rigaragaza ko abakenewe ari abafite impamyabushobozi y’icyiciro cya kabiri cya kaminuza(A0).
Uretse ibyerekeye amashuri, RDF igaragaza ko ibisabwa ngo umuntu yemerwe gusaba agomba kuba ari Umunyarwanda, ufite ubushake, kandi ari inyangamugayo.
Uwifuza kuba umusirikare wo ku rwego rwa ba Ofisiye mu Rwanda, asabwa kandi kuba afite ubuzima buzira umuze, atarigeze afungwa, kandi afite imyaka hagati ya 18 na 24 y’amavuko.
Si ibyo gusa, agomba kuba ari ingaragu, kandi akazanatsinda ibizamini bizatangwa n’igisirikare.
Abafite ubushake, ubuyobozi bw’ingabo burabasaba kujya kwiyandikishiriza ku biro by’uturere bakomokamo.
Kujya kwiyandikisha bisaba kugenda witwaje indangamuntu, icyemezo cy’ubudakemwa mu mico no mu myifatire gitangwa n’ubuyobozi bw’Umurenge, n’icyemezo cyerekana ko usaba yarangije icyiciro cya kabiri cya kaminuza(Ao).
Ubuyobozi bw’ingabo bwatangaje ko igihe cyo kwiyandikisha ari ukuva ku itariki ya 24 Ukuboza 2015 kugeza kuwa 14 Mutarama 2016. Nyuma y’icyo gihe nibwo bazamenyeshwa igihe bazakorera ibizamini.
Igisirikare cy’u Rwanda cyizerwa n’abaturage kimaze no kumenyerwa ko kijya gutanga umusanzu hirya no hino ku isi mu kubungabunga amahoro.


text:
Rwanda | RUSIZI : BARASABWA KUJYA BAHUZA RAPORO KUGIRA NGO BAGERE KUMIHIGO BIYEMEJE
Gutanga raporo zigaragaza imibare y ‘abaturage ku gihe ,kandi izo raporo zikaba zitavuguruzanya ngo ni bimwe mu bizafasha ubuyobozi bw’akarere ka rusizi kugera ku mihigo biyemeje. izi ni zimwe mu nama umuyobozi ushinzwe igenamigambi mu karere ka rusizi yagiriye abakozi bashinzwe irangamimerere n’ibibazo by’abaturage hamwe n’abashinzwe imibereho myiza y’abaturage mu mirenge igize akarere ka rusizi mu nama yabahuje ku wa gatatu, tariki 28/11/2012.
iyo nama ngo yari mu rwego rwo kugira ngo aba bayobozi barebere hamwe uburyo raporo zigaragaza imibare y’abaturage batuye imirenge igize akarere ka rusizi zajya ziba zigaragaza imibare nyakuri kandi itavuguruzanya nkuko byagiye bikunda kugaragara, aho ngo wasangaga imibare itangwa n’umukozi ushinzwe irangamimerere itandukanye n,iyatanzwe n’umukozi ushinzwe imibereho myiza y’abaturage kandi bakagombye gutanga imibare ihuye nkuko Habiyaremye Emmanuel ushinzwe igenamigambi mu Karere ka Rusizi yabitangaje
Mu gushaka kumenya impamvu ituma iyi mibare y,abaturage itangwa n’aba bakozi bombi iba itandukanye ,umunyamakuru wa Kigali today  yaganiriye  n’umwe mu bitabiriye iyi nama avuga ko biterwa nabaturage biyongera cyane cyane abimukira gusa ubu noneho ngo ibyo bigiye muri iyi nama bizabafasha kudahuzagurika mu gutanga imibare idahuye n’ukuvuga  ivuguruzanya ari nabyo ngo biri muri bimwe bigira uruhare mu kutesa imwe mu mihigo akarere kaba kariyemeje  .
nyuma y’iyi nama aba bakozi bagize ingamba bafata zizabafasha kuzajya batanga raporo z,imibare yabaturage ihuye.  Nizeyumukiza eline umukozi ushinzwe imibereho myiza yabaturage mu murenge wa nyakarenzo tangaza ko zimwe muri izongamba harimo kujya bahora basubira muri raporo mbere y’uko itangwa . Akarere ka Rusizi kagizwe n’Imirenge 18 ituwe n’abaturage basaga ibihumbi 300. Guhuriza hamwe aba bashinzwe irangamimerere n’abashinzwe imibereho myiza y’abaturage ngo bizatuma imibare nyakuri y’abaturage imenyekana, dore ko ari imwe mu mbogamizi aka Karere kahuraga nazo.


text:
Muri iki gihe abantu benshi cyane cyane ab’igitsina gore usanga bahangayitse bashaka ubwiza, bwaba ubwo ku ruhu nko mu maso ndetse n’ubwiza bw’umusatsi. Kandi burya bajya bavuga ngo “ubwiza bw’umugore buhera ku musatsi”. Ibi rero kugirango babigereho bakoresha inzira nyinshi ndetse hari n’abo bidahira, aho kugirango uruhu rumere neza ahubwo rugahindana bityo n’isura ikangirika.
Hakoreshwa amavuta menshi mu gushaka ubwiza, ariko nayo agira ingaruka nyinshi ku mubiri. Ikindi kandi ushobora kubona uruhu rwawe rumeze nabi ukibwira ko ikibazo kiri inyuma nyamara ikibazo kirimo imbere mu mubiri. Ese wakoresha iki kizewe? Icyo nta kindi ni VITAMIN E. Iyi niyo tugiye kugarukaho muri iyi nkuru.
Dore ibintu 5 bitangaje kuri Vitamin E mu kugira uruhu rwiza ndetse n’umusatsi mwiza
Nk’uko tubikesha urubuga rwandika ku buzima rwitwa healthystripes mu nkuru bahaye umutwe ugira uti“Amazing Benefits Of Vitamin E Capsule For Skin And Hair That Every Girl Should Know” Dore ibintu 5 bitangaje kuri Vitamin E mu kugira uruhu rwiza ndetse n’umusatsi mwiza.
Irinda uruhu gusaza, rugasa neza ndetse rukabobera.
Vitamin E ifasha umubiri gukora intungamubiri zo mu bwoko bwa proteyini bita collagen, iyi rero ikaba ifasha uruhu kurambuka neza bigatuma rudakanyarara bityo ntugire iminkanyari vuba, ari nacyo kimenyetso cyo gusaza. Niba rero ushaka kwirinda ko ugira iminkanyari, koresha vitamin E.
Ikuraho inkovu ku mubiri ndetse no mu maso
Hari abantu usanga bafite inkovu cyane cyane batewe n’ibiheri byo mu maso, ugasanga nko mu maso ni inkovu gusa, ubushakashatsi bwagaragaje ko iyo ufashe iyi Vitamin E ukayivanga n’amavuta ya Olive byibuze ukajya ubyisiga rimwe ku munsi, bituma za nkovu zikira zigashiraho.
Ituma umusatsi umera ndetse ugakura neza
Iyi Vitamin E, ifasha gusana imizi y’umusatsi (hair follicles), ibi bigatuma umusatsi ukura neza ndetse ntupfuke. Niba rero ushaka kugira umusatsi mwiza kandi ukanawurinda gupfuka, jya ufata vitamin E uvange n’andi mavuta usiga mu musatsi wawe. Ibi bizatuma ugira umusatsi mwiza cyane.
Irinda kumera imvi imburagihe
Iyi vitamin ifite ibyo bita antioxidants bifasha igice runaka cy’umubiri kudahindura ibara, bityo rero bigatuma umuntu atazana imvi imburagihe.
Ikura imyanda mu mubiri ndetse no mu ruhu
Iyi Vitamin isukura uruhu, waba uyinywa nk’inyunganiramirire cyangwa se uyisiga nk’amavuta, ifasha gukura imyanda mu ruhu ndetse no mu mubiri muri rusange.
Ese iyi ntungamubiri ya Vitamin E twayikura mu bihe biribwa?
Hari byinshi mu biribwa dukoresha buri munsi bibonekamo Vitamin E, muri byo twavugamo nka: Soya, Ubunyombwa, Pomme, Imboga rwatsi, Ingano, Sesame,Ibihaza, Amafi, Amavuta y’ibihwagari, Avoka byibura kurya igisate ku munsi, Imyembe, Epinard n’ibindi bitandukanye.
Wari uzi ko hari inyunganiramirire ya Vitamin E hano iwacu?
Nk’uko tumaze kubibona, iyi Vitamin E ni ingenzi ku mubiri wacu, n’ubwo twavuze ku bakobwa bashaka ubwiza gusa, ntabwo ari bo bayikenye bonyine kuko n’ab’igitsina gabo barayikeneye cyane. Dushobora kuba turya ibyo twavuze haruguru bibonekamo iyo ntungamubiri ariko umubiri wacu ntiyibonemo cyane, ubu rero habonetse inyunganiramirire ya Vitamin E, ikoze ijana ku ijana mu bimera, ikaba yizewe ku rwego mpuzamahanga kuko ifite ubuziranenge butangwa n’ibigo bikomeye ku isi nka FDA (Food and Drug Administration).
Ifasha uruhu ndetse n’imisatsi kumera neza ndetse igakora n’ibindi byinshi mu mubiri. Twabibutsa ko iyi nyunganiramirire nta ngaruka igira ku muntu wayikoresheje. Uramutse ukeneye iyi nyunganiramirire wahamagara kuri 0789433795/0726355630 cyangwa ukaba wagana Horaho Life aho ikorera kwa Rubangura muri Etage ya 3, mu muryango wa 302.Ndetse wanasura urubuga rwabo arirwo www.horahoclinic.rw.


text:
Hari abasore benshi usanga bakunda abakobwa bumva bujuje ibisabwa ku buryo bumva babyemeye bahita banashyingiranwa,ariko kubera ubwoba cyangwa izindi mpamvu zitandukanye bakitinya cyangwa ntibasobanukirwe inzira banyuramo ngo bigarurire imitima yabo, nyamara nta bintu bihambaye bagakoze ngo bibafungurire inzira,ahubwo icyo bagomba gukora ari ugutinyuka bagakurikiza izi nama Imirasire.com yabakusanyirije.
Niba wifuza kubona inzozi zawe ziba impamo, ibyo wifuje kuva cyera bikakugirirwaho, ukabona umukunzi w’ukuri wifuje, ukeneye kumenya byinshi.
Abasore benshi baba bifitemo akantu k’ubwoba no kubikomeza iyo ari umukobwa w’inzozi zabo,bakarushaho kwiheba kubera ukuntu baba baragerageje gushaka uwo mukobwa ariko ntibamubone bigahora bibababaza kwibana murugo rwa bonyine.
Mu gutereta umukobwa, kumureba gusa ntakamaro kanini bigira, nk’uko namwe mubyibonera ibikorwa uzakorera uwo mukobwa n’abantu muri rusange nibyo bizaguha umusaruro.
Kugira ngo ibintu byorohe cyane kuri wowe ugomba kwiga neza ibi bintu bitatu tugiye kukubwira hano ku buryo byakorohera gutereta no kwigarurira umukobwa w’indoto zawe.
1.Niba wifitiye ikizere muri wowe, ubigaragaze uhereye ku myambaro n’uko witwara
Rero ntutegereze abandi bantu kugira ngo bakwerekere uko ugomba kwambara neza ukaberwa. Aho uri hose jya uhora wambaye neza kandi ufite isuku bizakugeza kure.
Ugomba kumenya ko utagomba kwambara ibihenze nk’ibyabandi bakire bakurenze, ahubwo ukeneye ibituma utandukana n’abandi. Ugomba kumenya ko isomo rya mbere ari ukwigaragaza kandi ukagaragara neza.
2.Gukurura amaso y’abakobwa.
Umugambi wawe ni kwigaragaza aho uri hose kugirango abakobwa bakurebe aho kureba abandi basore bakwegereye. Mu basore benshi baba bakwegereye cyangwa mubo muri kumwe, ugomba kuba ufite ikintu cyawe cy’umwihariko kigutandukanya n’abandi.
Uti wakora iki? Biroroshye biragusaba guherekezwa n’ abakobwa ahantu hose ugiye kuko biragufasha iyo unafite inshuti zawe z’abahungu mugendana nazo zikeneye abakunzi.
Iyo uri kumwe nabo agaciro kawe kariyongera cyane kandi abakobwa bazagufata nk’umugabo ubakurura kandi bumve ko uri uwo kwizerwa kuko n’ abakobwa mugendana baba bakwizeye.
Ibi bizakurura umukobwa w’inzozi zawe, atangire akwiyumvemo atangire anabaririze ibikwerekeyeho.
3.Shakisha inzira yamugeraho
Kwiyegereza abakobwa bigomba kuba biri mu buzima bwawe bwa buri munsi, basekere musabane kandi gerageza kuganiriza abakobwa bose beza muziranye, ushakisha ahantu akunda kuba ari cyangwa aho akorera, ujye uhigenza batangire bakumenye, nawe utangire ujye umuganiriza
Numara kuba wamugezeho mwiyegereze kandi wiyegereze n’abandi bakobwa b’inshuti ze n’abo bagendana, uzahitemo uwo wifuza ukwitayeho umugire inshuti isanzwe.
4.Gushaka icyo muhuriyeho
Aho ngaho uzaba ukeneye ikindi kintu gikurura abakobwa bita « guhuza » . Iki kintu kizagufasha kwihutisha ibintu kugira ngo
umukobwa w’inzozi zawe atandukane n’abandi maze agukunde bizira uburyarya.
Ibanga ririmo hano ni gushaka ikintu muhuriyeho kikabahuza kandi ukabikora mugihe kitarambiranye uhereye ku nshuro ya mbere umuganirije.
Uwineza Vanessa@Rwandapaparazzi.rw
34,089 total views, 0 views today


text:
Page 1 of 10
Ibisobanuro bya Annikah
Annikah ni amasezerano yo gushyingiranwa hagati y'umugore n'umugabo,n'ubwo haba hatarabaho igikorwa cyo guhuza ibitsina. Gushyingiranwa ni amasezerano yashimangiwe n'idini ya Islam, agaragazwa na Qor-an ntagatifu ndetse n'imigenzo y'intumwa y'Imana Muhamad (Imana imuhe amahoro n'imigisha). Muri Qur'an Imana iragira iti: Murongore abo mwishimiye mu bagore babiri,batatu,bane ariko nimurtinya ko mutazagira ubutabera hagati yabo,muzarongore umwe. Qur'an 4:3.
Nanone Imaa iragira iti:
No mu bimenyetso byayo ni uko yabaremeye abagore ibakomoye muri mwe kugirango bababere ituze inashyira hagati yanyu urukundo n'impuhwe,mu by'ukuri ibyo ni ibimenyetso ku batekereza (abafite ubwenge). Qor'an30:21
Mumvugo y'intumwa y'Imana(Imana imuhe amahoro n'imigisha) iragira iti Yemwe mwa basore mwe ,uzagira ubushobozi muri mwe azarongore kuko bimufasha kubika amaso ye,no kurinda ubwambure;naho utazabishobora ajye asiba kuko igisibokuri we ni ingabo imubuza ibibi". yakiriwe na Bukhari na muslim.
Ubushobozi buvugwa mu mvugo y'intumwa y'Imana ni:
-
bushobozi bw'umubiri kuba umuntu ari muzima
-
bushobozi bw'umutungo wo gutunga urugo.
Kurongora kandi ni umugenzo w'intumwa n'abahanuzi nk'uko Imana ibwira intumwa yayo iti :
Mu kuri twohereje Intumwa mbere yawe tuziha abagore n'urubyaro)
Qur'an 13:38
Umwanya gushyingirana bifite mu idini
Muri rusange kurongora ni umugenzo w'umugereka ukomeye, ariko hari igihe bishobora kuba itegeko ku muntu utinya kugwa mu cyaha cy'ubusmbanyi igihe yaba atarongoye.
Zimwe mu mpamvu zatumye kurongora bishyirwaho Kurogora byashyizweho kubera impamvu n'inyungu zihambaye, Muri zo twavuga:
-
Niyo nzira yonyine yo kororoka kw'abantu
-
Kugwiza umubare w'abantu ku isi kandi ibyo bisabwa n'idini, nk'uko Intumwa y'imana ibivuga aho igira iti: Murongore abagore mukunze kandi babyara kuko ku munsi w'imperuka nzigamba ku zindi ntumwa ubwinshi bw'abantu banjye. Yakiriwe na Ahmed bun Hambali na Atwabarani
-
Bikemura ibyifuzo by'umubiri (imibonano) mu buryo buziruwe nk'uko Intumwa y"imana igira iti: Umwe muri mwe nabona ikintu kimunyuze ku mugore ajye ahita agana umugore we kuko ibyo bigarura ituze mu mutima we". Yakirwe na Muslim
-
Ni inzira ituma muntu yiyubaha arinda amaso ye n'ubwambure.
-
Ni inzira yo kurinda umuryango mugari (abana, abagore n'abagabo) kwandagara hirya no hino.
Inkingi z'amasezerano yo gushyingiranwa
Amasezerano yo gushyingiranwa afite inkingi eshatu arizo:
-
Kuba hari umugabo n'umugore badafite imiziro ibabuza kubana, nko kuba bafitanye isano rya hafi cyangwa umugore ari muri eda n'izindi mpamvu zitemerera abantu kubana.
-
Imvugo y'uhagarariye umukobwa yemera kumutanga (kumushyingira)
- Imvugo y'umugabo ushyingiwe yemera uwo bamushyingiyej.
Izi mvugo zombi zigomba kuba zisobanutse kandi zumvikana nta mayobera arimo. Mu bisanzwe ni uko imvugo y'ushyingira ibanziriza imvugo y'uhawe umugore (ushyingiwe) nko kuba yamubwira ati: nkushyingiye umukobwa wanjye, umuhawe nawe ati : ndabyemeye
Ariko biranashoboka ko imvugo y'ushyingiwe ibanziriza iy'ushyingiye, nko kuba umugabo yavuga ati: Nshyingira umukobwa wawe; abwira uhagarariye umukobwa, uhagarariye umukobwa akamubwira ati: ndabyemeye.
Ibisabwa kugirango amasezerano yo gushyingiranwa atungane Kugirango amasezerano yo gushyingiranwa atungane hagomba kuba hujujwe ibi bikurikira:
ICYITONDERWA:
Ufite uburenganzira mbere y'abandi mu guhagararira umukobwa ni se cyangwa sekuru gukomeza hejuru; hagakurikiraho abana b'ushyingirwa igihe abafite, hagakurikiraho basaza be,hagakurikiraho ba se wabo. uhagagrariye umukobwa mu masezerano yo gushyingiranwa agomba kuba yujuje ibi bikurikira:
Uba umuhamya w'aya masezerano agomba kuba yujuje ibi bikurikira:
ICYITONDERWA:
Urugero rw'iberebwa ku bagiye gushyingiranwa ni uguhuza idini n'imyifatire, naho ibindi bitari ibyo nk'imiryango, umwuga, umutungo n'ibindi nk'ibyo, ntabwo byitabwaho nta n'ubwo kuba batari ku rwego rumwe muri ibyo byababuza gushyingiranwa, ndetse n'uwabishingiraho yaba arengereye imbago z'idini, nk'uko Intumwa y'Imana (Imana imuhe amahoro n'imigisha) Yagize iti: Nimuzirwa n'uwo mwishimiye imyitwarire ye n'idini ye, muzamushyingire, nimutabikora mu isi hazabaho ibigeragezo n'ubwangizi bukomeye"
Kuba hari inkwano, bisobanuye ko baramutse bemeye gushyingiranwa nta nkwano zitanzwe ayo masezerano ntabwo yemerwa, ariko singombwa ko inkwano zivugwa mu gihe cy'amasezerano.
Abaziririjwe Gushyingiranwa
Ubundi gushyingiranwa biraziruwe, ariko hari abatemerewe gushyingiranwa kubera isano bafitanye, kuba baronse ibere rimwe, n'izindi mpamvu zituma abantu batemererwa gushyingiranwa nk'uko bigaragara mu bice bikurikira:
Abo gushyingiranwa ari ikizira kuri bo burundu
-
Kuba abagiye gushyingiranwa bazwi mu mazina yabo cyangwa imiterere ibaranga igihe badahari, naho iyo batazwi ntabwo amasezerano yemerwa. Nko kuba yamubwira ati nkushyingiye umwe mu bakobwa banjye kandi afite abakobwa benshi.
-
Gushimana kw'abagiye gushyingiranwa nta n'umwe ushyizweho agahato ko kubana n'undi, nk'uko Intumwa y'Imana(Imana imuhe amahoro n'imigisha) ivuga iti: umugore wigeze gushaka ntagashyingirwe atabajijwe ko abyemera, naho umukobwa ntagashyingirwe atatswe uburenganzira; abasangirangendo babajije Intumwa y'Imana bati : yewe Ntumwa y'Imana, ese ni gute umukobwa atanga uburenganzira? Arabasubiza ati: ni uko ececeka" yakiriwe na Bukhari na Muslim
-
Iyi mvugo iragaragaza ko bitemewe gushyingira umugore wigeze gushaka atabyemeye mu buryo butomoye, iranagaragaza kandi ko bitemewe gushyingira umukobwa atatswe uburenganzira bushimangirwa n'imvugo ye yemeza ko abyemeye, cyangwa, agaceceka. Ariko iyo yanze cyangwa akarira bigaragaza kutishimira icyo gikorwa, icyo gihe kirazira kumuhatira gushyingirwa kuko biba bigaragara ko atabishaka.
-
Kuba hari uhagarariye ushyingirwa "WALIYU". Ntibyemewe ko umukobwa ashyingirwa umuhagarariye cyangwa uwo yahaye ububasha bwo kumuhagararira adahari ngo abyemere. Nk'uko Intumwa y'Imana ivuga iti: nta gushyingiranwa kudafite uhagarariye umukobwa". yakiriwe na Ahmad
-
Kuba ari umuyislamu w'inyangamugayo
-
Kuba agimbutse agejeje igihe cyo kurebwa n'amategeko ya islamu "BALEGH"
-
Kuba ari igitsina gabo kandi afite ubwigenge atari umucakara.
-
Iyo ibi byangombwa atabyujuje cyangwa akanga kumushyingira, ubuhagararizi bwimukira kuwundi umukurikira hakurikijwe uko bavuzwe haruguru.
-
Igihe ashyingiwe n'umuhagararizi w'isano rya kure kandi hari uw'isano rya hafi cyangwa agashyingirwa n'utujuje ibisabwa ayo masezerano ntiyemerwa.
-
Ubuhamya bw'amasezerano yo gushyingiranwa, nk'uko Intumwa y'Imana(Imana imuhe amahoro n'imigisha) yabishimangiye igira iti: Nta gushyingiranwa kudafite uhagarariye umukobwa n'abahamya babiri b'inyangamugayo". yakiriwe na Twabaraniy na bayhaqiy.
-
Kuba ari babiri
-
kuba bombi ari inyangamugayo
-
kuba bagimbutse (BALIGH) bagejeje igihe cyo kurebwa n'amategeko ya Islam
-
kuba bombi ari igitsina gabo
-
kuba bumva
-
Kuba abagiye gushyingirana bahuje idini n'imyifatire: bisobanuye ko umukobwa utunganye w'imico myiza wemera Imana atashyingirwa umugabo w'umwangizi cyangwa w'umuhakanyi.
-
Abaziririjwe kubera isano
o Mama wawe na nyina umubyara (nyogokuru) ugakomeza ukazamuka
o Umukobwa wawe, umwuzukuru n'umwuzukuruza bawe.
o Bashiki bawe
o Ba nyogosenge
o Abavukana na mama wawe(ba nyoko wanyu)
o Abakobwa ba bashiki bawe(abishywa) n'ababakobwa b'abavandimwe banyu muvukana.
Aba bose baziririzwa na Qor-an aho Imana yagize iti :
mwaziririjwe kurongora ababyeyi banyu, abakobwa banyu, bashiki banyu, ba nyogosenge,ba nyoko wanyu, abakobwa b'abavandimwe banyu, n'abakobwa ba bashiki banyu"
Qor-an 4 :23
-
Abaziririjwe kubera konka ibere rimwe
Uwonkeje umuntu ataramubyaye cyangwa abonse ibere rimwe ariko nta rindi sano bari bafitanye aba nabo ni nk'abazirijwe kubera isano, nk'uko Imana ibishimangira igira iti:
Mwaziririjwe kurongora ababyeyi banyu babandi babonkeje(batababyaye) na bashiki banyu mwonse ibere rimwe(mutavukanye)
Qor-an 4 :23
Intumwa y'Imana (Imana imuhe aqmahoro n'imigisha) yashimangiye kuziririza gushyingiranwa bishingiwe ku konka ibere rimwe igira iti: Abaziririzwa kubera kuvukana ni nabo baziririjwe kubera gusangira ibere Yakiriwe na Bukhari na Muslim
Iyi mvugo y'Intumwa y'Imana Muhamad iragaragazo ko konka ibere rimwe ari impamvu iziririza gushyingiranwa, kandi bikagenda bikurikirana nk'uko andi masano ameze.ubwo kirazira kurongora umubyeyi wakonkeje n'ubwo yaba atarakubyaye, kirazira kurongora nyina umubyara ariwe witwa nyogokuru w'ibere, ugakomeza ukazamuka. kiranazira kurongora umukobwa wonkejwe n'umugore wawe, n'umukobwa we ugakomeza ukamanuka. kirazira kurongora umukobwa mwonse rimwe n'ubwo mwaba mutavukana, kirazira kurongora nyogosenge w'ibere, kiranazira kurongora uwavukanye n'umubyeyi wakonkeje, kiranazira kurongora umukobwa w'umuvandimwe mwonse ibere rimwe, kiranazira kurongora umukobwa wa mushiki wawe mwonse rimwe.
Abaziririjwe kubera kubashakamo Umugore w'umubyeyi wawe, n'umugore wa sogokuru, n'umugore wa sogokuruza ugakomeza ukazamura ; Nk'uko Imana ibishimangira igira iti: Muramenye ntimuzashyingiranwe n'abagore bashatswe n'ababyeyi banyu keretse ibyabaye ho mbere ya islam, kuko kubikora ni amahano, igisebo n'inzira mbi Qur'an 4 :23 ? Umugore w'umwana wawe (umukazana), uw'umwuzukuru, n'uw'umwuzukuruza, ugakomeza ukamanuka ; nk'uko Imana ibishimangira muri Qur'an igira iti : kandi muziririjwe gushyingiranwa n'abagore b'abana banyu bakomoka mu migongo yanyu. Qur'an 4 :23 Nyokobukwe, Ibi Imana ibishimangira igira iti : kandi muziririjwe gushyingiranwa na ba nyokobukwe. Qor-an 6 :23
Umukobwa w'umugore wawe
ICYITONDERWA:
Batatu babanza bavuzwe haruguru(aribo :umugore w'umubyeyi wawe,umugore w'umwana wawe na nyokobukwe, baziririzwa n'amasezerano yo gushyingiranwa n'ubwo nta mibonano mpuza bitsina yaba yabayeho. Naho umukobwa w'umugore wawe, aba ikizira iyo wagiranye imibonano mpuzabitsina na nyina, Naho igihe utandukanye na nyina nta mibonano mpuzabitsina murakorana, icyo gihe wemerewe kuba washyingiranywa n'umukobwa we mutabyaranye. Ibi Imana ibishimangira igira iti:
Mwaziririjwe gushyingiranwa n'abakobwa b'abagore banyu mwamaze gukorana imibonano na ba nyina, ariko igihe mutandukanye na ba nyina nta mibonano mpuzabitsina mwakoranye, nta cyaha kirimo kuba mwashyingiranywa n'abakobwa babo
Qur'an 4 :23
-
Abaziririjwe kubera indahiro bagiranye Igihe umugabo ashinja umugore ubusambanyi nta buhamya abifitiye, icyo gihe buri wese muri abo bashakanye arahira indahiro imbere y'umucamanza, umugabo akavuga inshuro enye agira ati : Ntanze Imana ho umuhamya ko ibyo mvuga ari ukuri namubonye ari gusambana Ubwa gatanu akavuga ati : niba mbeshya imivumo y'Imana imbeho Umugore nawe iyo abihakana avuga aya magambo inshuro enye agira ati : Ntanze Imana ho umuhamya ko umugabo wanjye icyaha anshinja abeshya Ubwa gatanu akavuga ati : imivumo y'Imana imbeho niba ibyo umugabo avuga ari ukuri. Ibi biboneka muri Qur'an surat an-nur 6-9 Iyo rero bamaze kugirana izi ndahiro bahita batandukana bombi baba bazira burundu kongera gushyingiranwa.
-
Abagore b'Intumwa y'Imana Muhammad "Imana imuhe amahoro n'imigisha" Kirazira ko hari umuntu uwo ari we wese ushobora gushyingiranwa n'umwe mu bagore bigeze gushyingiranwa n'Intumwa y'Imana Muhamad (Imana imuhe amahoro n'imigisha), nk'uko Imana ibishimangira igira iti:
Ntimwemerewe kubuza amahoro Intumwa y'Imana ntimunemerewe gushyingiranwa n'abagore be nyuma ye, kuko ibyo ari icyaha gikomeye ku Mana
Qur'an 33:53
-
Abaziririjwe mu bihe runaka
Abo ni abaziririjwe gushyingiranwa mu bihe runaka, byarangira bikaba biziruwe, abo ni aba bakurikira : Abaziririjwe kubana nabo mu gihe kimwe, Abo ni:


text:
Inkweto zifite uruhu rwo mu gitege muri iyi minsi zigezweho dore ko imyenda y’amabara menshi nayo igezweho muri rusange ariko cyane cyane idoze mu bitenge.
Uretse kuba zigezweho, izi nkweto zigaragara neza dore ko akenshi ziba ari inkweto ndende wajyana mu birori bitandukanye ndetse n’ahantu hose hiyubashye.
Izi nkweto kandi ni imwe mu myambaro yerekana umwimerere w’ubukorikori bwa kinyafrika dore ko ibitenge ari umwihariko ukomeye w’umuco w’abanyafrika.
Ku bakunda kwambara bya gakondo izi nkweto nazo zabibafashamo ndetse uramutse ufite inshuti yawe y’umunyamahanga ukunda imyambaro ya kinyafrika, uzimuhayemo impano yanezerwa cyane.
Inkweto zo mu gitenge
Inkweto zifite uruhu rwo mu gitege muri iyi minsi zigezweho dore ko imyenda y’amabara menshi nayo igezweho muri rusange ariko cyane cyane idoze mu bitenge.


text:
Nyamasheke: Barasaba kutaryozwa iby’abana babo bata ishuri bararuwe n’ababazi b’ingurube
Mukarere ka Nyamasheke intara y’uburengerazuba, ababyeyi barasaba ko ubuyobozi bwajya buta muriyombi, abantu bashuka abana bato bakabashora mukazi ko kubaga ingurube, aho gufata ababyeyi babo kuko ngo ababazi aribo batiza umurindi abana wo guta ishuri.
Ababyeyi bavugako iyo ubuyobozi bufashe umwana wataye ishuri arimo kuzerera, ko buhita bufata n’umubyeyi wuwo mwana. Nyuma yo gutabwa muri yombi kw’ababyeyi ngo bacibwa amafaranga y’amande agera ku bihumbi bibiri.
Umwe mubabyeyi bo mu murenge wa bushenge yagize ati“Twebwe turasaba ubuyobozi ko bwajya bukurikirana abantu babaga ingurube kuko aribo bashuka abana bakabashora muri ako kazi bityo ugasanga nitwe tubiryozwa igihe inzego z’ubuyozi zifashe wa mwana atari ku ishuri.” Bakomeza bavugako ikibazo cy’abana bata ishuri bakajya mubuzererezi no kubaga ko cyakemuka ari uko ubuyobozi bushyize ingufu mu guhiga aba bashora abana mububazi bakiri bato.
Undi mubyeyi yagize ati“Ubuyobozi buraza bwafata nkuwo mwana wanze ishuri ugasanga nitwe babyeyi dufashwe tukajyanwa gusobanura impamvu umwana yanze kwiga. Nyamara kandi hari igihe ubwo buyobozi buba bwafatiye wamwana kuri wamuntu wamushoye mu bubazi ariko ugasa uwo muntu ntacyo bamutwaye, agakomeza kwidegembya aho ngaho.” Avugako gucika kw’ikibazo cyabana bata ishuri muri aka gace byashoboka mu gihe ubuyobozi bwafata ingamba zo kujya bafata aba bantu bashuka abana.
Umuyobozi w’Akarere ka Nyamasheke Kamali Faustin Fabien, avugako iyo umwana afashwe yaranze kwiga ngo ababyeyi buwo mwana nabo barabafata bakabajyana bakajya gusobanura impamvu umwana yavuye mu ishuri.
Yagize ati “Mberenambere umubyeyi niwe dufata akaza kudusobanurira igituma umwana yaravuye mu ishuri akaba yirirwa azerera.” Avuga ko bagiye no kujya bafata umuntu wese ushora umwana muto mukazi ko kubaga. Ibi bikaba bizakorwa mu rwego rwo gushaka igisubizo gihamye kubana bagaragaraho guta ishuri.
Ababyeyi bavuga ko iki kibazo cyo gushora abana mukazi ko kubaga ko bibagiraho ingaruka mbi kuko ngo usanga abana barigize intakoreka imbere yababyeyi babo ndetse nokuri bakuru babo kandi baba bakiribato.
Kanda hano ujye ubona amakuru y’iwacu kandi isaha ku isaha kuri Facebook no kuri twitter
Jean Bosco Mbonyumugenzi / intyoza.com


text:
19 UKWAKIRA 2016
KOREYA Y’EPFO
Urukiko rw’Ubujurire rwo muri Koreya y’Epfo rwemeje ko abantu umutimanama utemerera kujya mu gisirikare badahamwa n’icyaha
Ku itariki ya 18 Ukwakira 2016, ishami rishinzwe ubujurire mu Rukiko rw’Akarere ka Gwangju ryemeje ko Abahamya batatu, ari bo Hye-min Kim, Lak-hoon Cho na Hyeong-geun Kim badahamwa n’icyaha cyo gutoroka igisirikare. Ni bwo bwa mbere Urukiko rw’Ubujurire rwo muri Koreya y’Epfo rwemeza ko abantu umutimanama utemerera kujya mu gisirikare badahamwa n’icyaha.
Umucamanza witwa Young-sik Kim yaravuze ati “urukiko rwumva ko imyizerere yabo n’umutimanama wabo ari byo byabateye kwanga kujya mu gisirikare. Itegeko Nshinga riha abantu umudendezo wo kujya mu idini bashaka no kumvira umutimanama wabo, kandi ibyo ntibakwiriye kubihanirwa.”
Umushinjacyaha nahitamo kujuririra uwo mwanzuro, urubanza ruzashyikirizwa Urukiko rw’Ikirenga ngo rurusuzume. Ubu mu Rukiko rw’Ikirenga harimo imanza zisaga 40 z’abantu inkiko zahamije ibyaha bazira kuyoborwa n’umutimanama wabo. Izo manza ntiziraburanishwa. Philip Brumley, umujyanama w’Abahamya ba Yehova yagize ati “kugeza ubu Urukiko rw’Ikirenga rwa Koreya y’Epfo n’Urukiko Rurinda Iremezo ry’Itegeko Nshinga ntiziremera ko abantu bafite uburenganzira bwo kwanga kujya mu gisirikare bitewe n’uko umutimanama wabo utabibemerera. Icyakora, ishami ry’ubujurire ryo ryagaragaje ko abo bantu bafite ubwo burenganzira, rishingiye ku mategeko mpuzamahanga. Ibyo nanone bishimangirwa n’imyanzuro isaga 500 yafashwe na Komite y’Umuryango w’Abibumbye Yita ku Burenganzira bw’Ikiremwamuntu.”